Samofalov: Ne pristajemo na ucene - Politika - Dnevni list Danas\nPočetna » Politika » Samofalov: Ne pristajemo na ucene\nPortparol Socijaldemokratske stranke govori za Danas\nSamofalov: Ne pristajemo na ucene\nJedini način da se uspešno suprotstavimo Vučićevoj hobotnici jeste formiranje jake političke organizacije, sa razvijenom infrastrukturom na terenu i ljudima koji imaju iskustvo i pobeda i poraza.\n2Piše: Marija Stojanović 21. novembra 2019. 13.30 Izmenjeno: 16.33\nJedina stranka koja ima potencijal da to ponudi jeste Ujedinjena DS. Zato je neophodno da proces ujedinjenja okončamo što pre, kako bismo u 2020. ušli potpuno spremni.\nNi kampanja bojkota se ne može uspešno voditi bez jake i velike DS. Siguran sam da će Zoran Lutovac biti pouzdan partner u ovom velikom poslu koji nas očekuje, a pozdravljam izbor svakog predsednika koji dobije podršku članstva ujedinjene DS. Proces obnavljanja velike DS nije i ne sme biti sveden na borbu za lidera.\nOpozicija je izgubila dragocenih sedam godina u kojima je borba za konsolidaciju opozicije i stvaranje jake stranke bila podređena borbi za lidera. Zato je to i bila borba za mesto prvog na Titaniku.\nPrvo moramo imati brod, da bismo se uopšte bavili kapetanom, a ne obrnuto.\nVučić pobeđuje pre svega stranačkom mašinerijom, kaže u razgovoru za Danas Konstantin Samofalov, portparol Socijaldemokratske stranke i član Izvršnog odbora Ujedinjene DS, upitan kada će biti održana skupština ujedinjenja Demokratske stranke, SDS i Zajedno za Srbiju, kao i da li će Zoran Lutovac biti lider i nakon toga.\n* Da li je SDS u političkom sukobu sa liderom ZZS Nebojšom Zelenovićem? Na čemu mu zamerate, budući da ste putem Tvitera poručili da on o planovima DS govori kao da je lider te stranke?\n– SDS nije u političkom sukobu sa Zelenovićem i svako ko je istinski protivnik ovog režima i deli našu vrednosnu i političku orijentaciju ne može biti naš politički protivnik. Zamerka je u zagovaranju usporavanja procesa ujedinjenja, uprkos tome što smo u taj proces ušli pod dogovorom da nam je svima cilj da se što pre ujedinimo. U međuvremenu je našim partnerima očigledno postalo prioritetnije članstvo u Savezu za Srbiju i proces ujedinjenja doživljavaju kao suprotan SZS-u. Mi sve vreme govorimo da to nisu suprotni procesi i da jaka DS znači i jači SZS, ali i jaču celokupnu građansku opoziciju. SZS je, ipak, kratkoročni projekat, a ubrzano ujedinjenje DS je jedini način da opozicija dobije konačno jaku organizaciju koja nudi i infrastrukturu, ali i jasnu politiku. Dobijamo čak i besmislene poruke da će naši partneri proces ujedinjenja DS usloviti pristupom naše stranke SZS-u. Nadamo se da to nije istina, jer na partnerstvo zasnovano na bilo kakvim ucenama nećemo pristajati, a što se tiče našeg ulaska u SZS ne vidimo nikakav smisao u pristupanju savezu u kom se nalaze i stranke koje ne dele našu politiku i vrednosti. Ali smo uvek spremni na saradnju oko zajedničkih ciljeva i u tome i sarađujemo sve vreme. Međutim, za nas je prioritet stvaranje jake DS, jer duboko verujemo da je to najefikasniji način borbe protiv Vučićevog režima. Sa uverenjem da i naši partneri dele taj stav smo i ušli u ovaj proces. Taj tvit sam objavio jer je proces ujedinjenja već predugo talac onih koji u javnosti govore o potrebi ujedinjenja, a u stvarnosti ga blokiraju. Takvu vrstu licemerja mogu da vidim samo kao potrebu da se dinamika ujedinjenja podredi ličnim kandidaturama, a to je pogubno za ovaj proces, a samim tim i za konsolidaciju celokupne građanske opozicije. Uostalom, nekorektno je da bilo ko iznosi planove Ujedinjene DS koji nisu prethodno dogovoreni na zajedničkim organima, kao i da bilo ko govori u ime DS, koja ima svog predsednika i svoje rukovodstvo.\n* Stranački odbori DS i SDS počeli su da se ujedinjuju „na lokalu“. Ima li istine u tvrdnjama da se to čini kako bi se „zaobišli klipovi“ koje u „točkove“ demokrata „ubacuje“ Dragan Đilas?\n– Ne, jer mi se ujedinjujemo zbog potrebe formiranja jake opozicione stranke, a ne zbog „zaobilaženja bilo čijih klipova“. A na tom putu ujedinjenja klipove mogu ubacivati samo oni koji su direktno uključeni u taj proces, jer samo oni na njega direktno mogu i uticati. Tako da se odgovornost za usporavanje tog procesa ne može prebacivati na bilo koga spolja. Ujedinjavanje lokalnih odbora SDS, DS i ZZS prirodan je nastavak procesa započetog u maju ove godine, kada smo na skupu naše tri stranke doneli odluku o stvaranju velike, ujedinjene DS, koja jedina može da se suprotstavi naprednjačkoj mašineriji. Ujedinjenje smo započeli simbolično na Vračaru, opštini u kojoj smo uvek pobeđivali protiv autokratskih režima. Nakon toga pokrenuli smo inicijativu za ujedinjavanje i drugih odbora i taj proces je već krenuo širom Srbije.\n* Prošlo je gotovo godinu dana od početka protesta „Jedan od pet miliona“, na kojima neretko učestvujete. Šta se u Srbiji, prema Vašem mišljenju, u međuvremenu promenilo zahvaljujući tim protestima?\n– Srbija više nije ista zemlja, strah kao tradicionalno najsnažnije oružje jednog autokrate je popustio, i demokratska Srbija danas sazreva i postaje spremna za političke promene.\n* Kako komentarišete iziričito protivljenje Zapada, uključujući EU, odluci dela opozicije u Srbiji da bojkotuje predstojeće izbore?\n– Zato što je ova vlast svela Srbiju na zemlju jednog pitanja-Kosova. I međunarodna zajednica donosi odluke u skladu sa interesima vlasti koja im je najpouzdaniji partner u predaji sprskih interesa na Kosovu. Medjunarodni centri kojima je cementiranje kosovske nezavisnosti deo spoljnopolitičke agende svakako kratkoročno višebrinu o ostvarenju ovog cilja od jačanja demokratije na Balkanu. Na nama je da ih ubedimo da je autoritarni način vladanja Aleksandra Vučića i koncept stabilokratije koji se na Balkanu neguje, dugoročno opasan ipotencijalno socio-ekonomsko, pa i bezbednosno, bure baruta koje nikome neće doneti dobro.\n* Kako gledate na kritike koje je na račun evroposlanice Tanja Fajon izrekao funkcioner naprednjaka Vladimir Đukanović?\n– S obzirom na servilnost njegovog šefa prema pojedinim zvaničnicima upravo iz EU iz koje Tanja Fajon kao evroposlanik dolazi, ove kritike deluju zaista groteskno. Vučić vešto koristi svoje pione, a velika vlast navede čoveka da pomisli kako može da preigra i najveće sile, ali ga na kraju uvek sačeka šamar realnosti. Vučić će se pokazati nepouzdanim partnerom za sve pomenute medjunarodne faktore, I to će ga skupo koštati. Nažalost, njegov amaterizam već skupo košta Srbiju i zato je naša odgovornost kao opozicionih političara još veća.\nKako komentarišete iziričito protivljenje Zapada, uključujući EU, odluci dela opozicije u Srbiji da bojkotuje predstojeće izbore?\nZato što je ova vlast svela Srbiju na zemlju jednog pitanja-Kosova. I međunarodna zajednica donosi odluke u skladu sa interesima vlasti koja im je najpouzdaniji partner u predaji sprskih interesa na Kosovu. Medjunarodni centri kojima je cementiranje kosovske nezavisnosti deo spoljnopolitičke agende svakako kratkoročno višebrinu o ostvarenju ovog cilja od jačanja demokratije na Balkanu. Na nama je da ih ubedimo da je autoritarni način vladanja Aleksandra Vučića i koncept stabilokratije koji se na Balkanu neguje, dugoročno opasan ipotencijalno socio-ekonomsko, pa i bezbednosno, bure baruta koje nikome neće doneti dobro.\nKako gledate na kritike koje je na račun evroposlanice Tanja Fajon izrekao funkcioner naprednjaka Vladimir Đukanović?\nS obzirom na servilnost njegovog šefa prema pojedinim zvaničnicima upravo iz EU iz koje Tanja Fajon kao evroposlanik dolazi, ove kritike deluju zaista groteskno. Vučić vešto koristi svoje pione, a velika vlast navede čoveka da pomisli kako može da preigra i najveće sile, ali ga na kraju uvek sačeka šamar realnosti. Vučić će se pokazati nepouzdanim partnerom za sve pomenute medjunarodne faktore, I to će ga skupo koštati. Nažalost, njegov amaterizam već skupo košta Srbiju i zato je naša odgovornost kao opozicionih političara još veća.\n„Toliko je jednostavno“\n* Nedavno ste upisali doktorske studije na Pravnom fakultetu u Beogradu, ističući da ste to uradili „u inat plagijatorima“?\n– Napadnuto obrazovanje mora da se brani upravo podizanjem kvaliteta i značaja obrazovanja. I to je obaveza svih nas, jer je nedopustivo da obrazovanje bude prepušteno onima koji ga doživljavaju kao poligon za grabljenje lažnih diploma i titula. U Nemačkoj je ministar odbrane Gutenberg zbog plagiranog doktorata podneo ostavku i izvinio se javnosti. Vučićev ministar Mali ne da nema nameru da se zbog plagijata bilo kome izvini, već se smeje građanima u lice tvrdeći kako će taj plagirani doktorat da pocepa i da napiše novi. Tomu diplomu i doktora Nebojšu iz Beograda nema potrebe ni da komentarišem. Duboko sam uveren da nismo svi isti i da je odgovornost političara da svojim primerom čine ovo društvo normalnijim mestom za život, umesto da ga truju svojim nepočinstvima. Svoje doktorsko zvanje ću pošteno da steknem ili ga neću imati. Toliko je jednostavno.\nAleksandar Vučić, Konstantin Samofalov, opozicija, Socijaldemokratska strankaBeograd\n22. novembra 2019. u 01.14\nOdlicno razmislja, uredjena i odgovorna stranka je jedino moguce resenje za haoticno stanje na svim poljima!\n22. novembra 2019. u 08.00\nKo se u ovoj zemlji bavi politikom….Ujedinjena DS nije stranka! Kakvo prihvatanje Lutovca ukoliko dobije podrsku Ujedinjene DS…mozete samo da ugasite SDS i da svi kolektivno predjete u DS, a vanredna izborna skupstina moze lada se steknu uslovi….sve neki Tadicevi marifetluci i fore, ne treba da se vraca….ak hoce nek donese odluku o gasenje SDS i nek clanove prebaci u DS, jer se on ujedinjenjem spasava a ne DS, pa je loptica kod njega i nema vise laganja!


Održana beogradska promocija knjige dobitnika Ninove nagrade Filipa Davida – Tračara\nVelika sala Studentskog kulturnog centra bila je u utorak, 10. februara, tesna da primi sve koji su želeli da prisustvuju prvoj beogradskoj promociji knjige Filipa Davida „Kuća sećanja i zaborava“, u izdanju Lagune, kojoj je pripala Ninova nagrada za najbolji roman u 2014. godini.\nOsim dobitnika 61. Ninove nagrade o knjizi su govorili osnivač i direktor Lagune Dejan Papić, predsednica žirija Ninove nagrade Vladislava Gordić Petković i urednik Igor Marojević.\nPapić je obavestio auditorijum da je u štampi četvrto izdanje ovog romana u tiražu od 10.000 primeraka, a dosadašnji tiraži su iznosili ukupno 34.000 primeraka. On očekuje da će do kraja godine Davidova knjiga biti jedna od najprodavanijih ove izdavačke kuće. Posebno je zahvalio velikom broju pisaca čija dela objavljuje Laguna što su došli da odaju poštovanje kolegi koji je prvi doneo Ninovu nagradu ovoj izdavačkoj kući.\n„Laguna je do sada objavila 2.670 naslova od kojih su neki ulazili u širi izbor za Ninovu nagradu, ali priznanje je došlo tek u ruke Filipu Davidu“, rekao je Papić.\nOn je zahvalio autoru što je mu je poverio objavljivanje ove izuzetne knjige.\nPisac je zahvalio urednicima Igoru Marojeviću i Dejanu Mihailoviću koji su doprineli da knjiga dobije oblik koji joj je doneo to najveće srpsko priznanje za roman.\nDavid je priznao da oseća tremu jer nikada do sada nije govorio pred tako velikim skupom o nekom svom delu, a posebno ga je dirnuo odziv kolega i drugih uglednih zvanica koji su se okupili u SKC-u.\nFilip David je priznao da je ovo njegova najistinitija, najintimnija knjiga sa mnogo biografskih elemenata i da nikada ne prepričava svoja dela već ostavlja čitaocima da svako protumači knjigu kako mu odgovara.\nBeogradska promocija knjige Devedesete Vanje Bulića


NVO OKC novi član Mreže omladinskih fondova Zapadnog Balkana i Turske | Radio Jadran\nPočetna Društvo NVO OKC novi član Mreže omladinskih fondova Zapadnog Balkana i Turske\nNVO OKC novi član Mreže omladinskih fondova Zapadnog Balkana i Turske\nPodrškom u realizaciji projekta pod nazivom “Omladinska politika kreirana prema potrebama mladih“ NVO Omladinski kulturni centar je postao novi član Mreže omladinskih fondova Zapadnog Balkana i Turske, saopšteno je iz ove NVO.\nOsnivač Mreže u Crnoj Gori je NVO Prima, a projekat se sprovodi u okviru istoimenog regionalnog projekta koji je podržala Evropska komisija.\nPored OKC-a podršku u Crnoj Gori dobile su i NVO ROM “Koračajte sa nama – Phiren Amenca” iz Podgorice i NVO Građanski kreativni centar sa Cetinja.\nPrva faza realizacije projekta “Omladinska politika kreirana prema potrebama mladih” podrazumjevala je sastanke i konsultacije sa svim relevantnim akterima u lokalnoj zajednici, odnosno sa mladima, predstavnicima/ama institucija i nevladinih organizacija, stručnim osobama u domenu omladinske politike.\nTakođe, tim NVO OKC uporedo je prolazio obuke za jačane kapaciteta organizacije, a članovi su od jula do oktobra, učestvovali na 5 modula koji se tiču uspostavljanja servisa za mlade, razvijanja PR strategije, finansijskog izvještavanja i slično.\nKako je navedeno u saopštenju, projekat “Omladinska politika kreirana prema potrebama mladih” će trajati do sredine avgusta 2019. godine. Plan je da se u narednom periodu osmisli i distribuira upitnik kojim bi se istražio stav mladih prema mogućnostima lokalne omladinske politike, ali i da se mladi informišu o toj temi.\nNakon toga slijede fokus grupe i konsultacije sa mladima u pogledu odgovora na adresirane potrebe istražene upitnikom. Ulične akcije i kreativne intervencije na javnim prostorima, koje su osmislili mladi, uz podršku NVO OKC, takođe su u planu od proljeća pa do kraja projekta.\nProjekat je finansijski podržala Evropska komisija, kroz program Mreže omladinskih fondova Zapadnog Balkana i Turske.\nPrethodni članakNanosi šljunka oštetili i Kotobiljski izvor\nSledeći članakVeliko čišćenje i pranje Šetališta Pet Danica


Prodaja će, prema njegovim rečima, nastaviti da opada do kraja 2009. godine, što će rezultirati smanjenjem tržišta na 49 miliona automobila, odnosno za 17 odsto u poređenju sa predkriznim maksimumom. U predkriznoj 2007. godini u svetu je prodato oko 59,2 miliona putničkih i malotonažnih teretnih vozila. Oporavak ne bi trebalo očekivati ni iduće godine, rekao je čelnik jednog od najvećih svetskih automobilskih koncerna, ocenjujući da je "očigledno da će 2010. biti veoma teška".\n"Pojavljuju se naznake da smo najgore u ovoj krizi prošli, ali potrebno nam je mnogo vremena za oporavak", rekao je Vinterkorn.\nNemački automobilski koncern je u septembru uspeo da poveća prodaju automobila na američkom tržištu za 1,5 odsto u poređenju sa septembrom 2008. godine, ali samo zahvaljujući programu "staro za novo" američke vlade.\nIsti program stimulisanja automobilskog tržišta u Nemačkoj (gde je pri zameni starog automobila njegov vlasnik dobijao popust od 2.500 evra pri kupovini novog) omogućio je "Folksvagenu" da i tamo poveća prodaju.


Teško gostovanje u Podgorici\nIstorijat košarkaškog kluba HemofarmMuški košarkaški klub Muški košarkaški klub osnovan je 1946. godine, pod imenom Jedinstvo. Jedan je od najstarijih timova u regionu i nosilac razvoja košarke u ovom delu Vojvodine. Takmi?io se pod raznim imenima, što je uglavnom zavisilo od sponzora. Ali, sve zna?ajne rezultate, koji su ih svrstali u sam vrh...Detaljnije...\tTeško gostovanje u Podgorici\npetak, 05 mart 2010 15:11 Do kraja regularnog dela Jadranske lige ostala su još četiri kola, a Hemofarm STADA u tim mečevima očekuju dueli sa sva tri glavna konkurenta za plasman na fajnal-for (Budućnost, Zagreb i Olimpija + meč sa Crvenom Zvezdom). Od toga, dva su gostovanja, a već u subotu, 06. marta, očekuje ih prvo iskušenje – utakmica na vrelom terenu podgoričke „Morače“, gde ih dočekuje motivisana ekipa Budućnosti. Utakmica počinje u 19.30, a live prenos možete pratiti na sajtu NLB lige – www.adriaticbasket.com Izabranici Željka Lukajića su u glavni grad Crne Gore otputovali bez kapitena Stefana Markovića, koji već deset dana kuburi sa povredom skočnog zgloba, što predstavlja veliki hendikep za Vrščane u važnoj borbi za treću ili četvrtu poziciju. Kapitensku traku će i na ovom meču, kao i protiv Bosne, nositi mladi reprezentativac Milan Mačvan. -I dalje smo oslabljeni na poziciji glavnog organizatora igre, jer Marković nije uspeo da se oporavi, a ne treba trošiti reči na to koliko je on važan igrač. Iako smo doveli Kajla Hila da popuni tu poziciji, i večeras ću morati da „maltretiram“ Petra Despotovića, koji cele sezone ima problema sa tetivama. Već sam bio odlučio da ga pustim da odradi te terapije kako treba, da se oporavi, ali nek’ izdrži još ovu utakmicu – kaže Lukajić. – Hil je trenirao sa ekipom cele nedelje. Sve dobro ide, ali period adaptacije uvek zavisi od igrača i saigrača. Zato je najbolji i najveći test za to – utakmica. Sigurno je da će Amerikanac provesti mnogo vremena na parketu, jer smo ga doveli da pomogne ekipi. Hemofarm je u prvom meču, odigranom u Vršcu, bio mnogo bolji od Budućnosti (89:71), pa u ovaj duel ulazi sa 18 poena prednosti. Ipak, u „Moraču“ nisu otišli da brane tu zalihu, već da, bez obzira na konstantne kadrovske probleme, pokušaju da nađu način da osvoje važne bodove. -Imamo lepu zalihu i to moramo da iskontrolišemo, u slučaju da na kraju regularnog dela imamo isti broj bodova sa Budućnosti. Sve moramo da stavimo na papir, ali prvo i osnovno razmišljanje je kako da dođemo do pobede – ističe strateg Hemofarma. A o igri izabranika Dejana Radonjića, Lukajić kaže: -Budućnost ove godine igra jako dobro. Imaju mlad tim i uporno igraju sa pik-en-rol igrom. Sigurno je da su na domaćem terenu mnogo opasni, što su pokazali više puta, za razliku od igre na gostovanjima, tako da očekujem jaku i tvrdu igru. Ali, i do sada smo igrali jake mečeve na strani, pa se nadam da i sada možemo da dođemo do važnih bodova.


Usred obnovljene posvećenosti Turske i Nemačke unapređenju bilateralnih veza, a tokom zajedničkih izjava sa nemačkim kolegom Heikom Maasom koji je posetio Ankaru, turski ministar spoljnih poslova Mevlut Čavušoglu rekao je u ponedeljak da su odnosi Turske i EU sada na pozitivnijem kursu.\nProšle godine je tursko-nemački obim trgovine dostigao 38 milijardi dolara uprkos izazovima koje je postavila pandemija COVID-19, dodao je on.\n„Ako bih rekao da bi nova poglavlja u pregovorima [Turske i EU] mogla da se otvore odmah, to bi bila laž; budimo realni“, rekao je Čavušoglu novinarima.\n„Ne zato što mi to ne želimo, već zato što EU to ne želi; jer se suočava sa problemima u vezi sa politikama proširenja“, rekao je Čavušoglu, dodajući da bi „međutim, liberalizacija viznog režima koju je EU obećala Turskoj 2016. godine mogla bi biti sprovedena“.\n“Razgovori između Grčke i Turske započet će 25. januara zahvaljujući nemačkoj podršci”, rekao je turski ministar, ponovivši da je Turska spremna da se sastane sa Grčkom kako bi razgovarala o pitanjima između dve zemlje.\nŠto se tiče primirja u Nagorno-Karabahu, rekao je da sada postoji značajna prilika za trajno rešenje u regionu nakon skoro 30 godina političkog zastoja i 44 dana oružanog sukoba.\n„Ako bi došlo do trajnog prekida vatre, Turska i Azerbejdžan mogli bi preduzeti korake za normalizaciju odnosa sa Jermenijom, ako to oni žele“, dodao je on.\nTokom konferencije za novinare, Čavušoglu je rekao da će se sastati sa komesarom za spoljnu politiku EU Josepom Borrellom kako bi ažurirao sporazum o migraciji iz 2016. godine i održao konferenciju o istočnom Mediteranu koju je predložila Turska.\nČavušoglu je dodao da su tokom sastanka dvojica diplomata razgovarali i o najnovijim događajima u Siriji, kao i u Libiji.\nMaas je, sa svoje strane, naglasio da se nada produbljivanju bilateralnih odnosa između Turske i EU.\nMaas je izjavio da su prošle godine teške diskusije o pitanjima, kao što je istočni Mediteran, dovele do nesrećnih incidenata, uključujući direktno sučeljavanje ratnih brodova nekih saveznika, dodajući da „više ne želimo da vidimo ovakve incidente“.\nRekao je da je veoma zadovoljan namerom Turske da započne pripremne sastanke sa Grčkom, dodajući da mnoge evropske vlade takođe pozdravljaju pomak ka diplomatskom rešenju za stabilnost u regionu.\n„Želeli bismo da se potrudimo da ojačamo naše bilateralne odnose i veze između Turske i EU ka budućem razvojnom putu sa trajno konstruktivnim odnosima“, rekao je Maas.\nDodao je da Evropa možda nije pravilno cenila Tursku, koja je uspešno ugostila milione izbeglica.\nPosle godinu dana uspona i padova u odnosima Turske i EU, tursko rukovodstvo je saopštilo da ima nade za napredak ove godine i očekivanja da će Unija preduzeti jasne korake u tom cilju.\nMaas je takođe pozvao Rusiju da odmah oslobodi ruskog opozicionog političara Alekseja Navaljnog, koji je uhapšen kasno u nedelju po povratku u zemlju.\nUpitan o igraču Arsenala turskog porekla Mesutu Ozilu, koji se nedavno preselio u Istanbul i igraće za fudbalski klub Fenerbache, Maas je rekao da je Ozil bio “veoma uspešan” za nemačku reprezentaciju i “nadam se da će biti uspešan i u Turskoj”. / ibna


RTS :: Beogradu nedostaju novi hoteli, uskoro "Hilton" i "Mona Plaza"\nEkonomija Beogradu nedostaju novi hoteli, uskoro "Hilton" i "Mona Plaza"\nsubota, 13. jan 2018, 14:43 -> 16:09\nBeogradu nedostaju novi hoteli, uskoro "Hilton" i "Mona Plaza"\nDirektor Turističke organizacije Beograda Miodrag Popović ocenjuje za "Tanjug" da Beograd nema dovoljno hotela, ali ni drugih smeštajnih kapaciteta u odnosu na broj turista koji ga posećuju.\nU prvoj polovini ove godine trebalo bi da budi otvoreni "Hilton" na Slaviji i "Mona Plaza" na Dorćolu, čija je izgradnja započela krajem prošle godine, najavljuje Popović.\nNavodi da ne može da proceni koliko je novih hotela potrebno glavnom gradu, jer "Beograd brže raste kao turistička destinacija nego što se otvaraju novi smeštajni kapaciteti".\nIpak, ocenjuje da 94 hotela, koliko ih sada ima, nisu dovoljna, kao da nedostaju i drugi smeštajni kapaciteta.\n"To se najbolje vidi u periodu od polovine decembra do polovine januara kada je gotovo sve popunjeno", ističe Popović.\nOslanjajući se na podatke iz novembra prošle godine navodi da je Beograd prešao "začaranu brojku" od dva miliona noćenja, što je u odnosu na prošlu godinu rast od 20 odsto.\nNapominje da preciznih podataka o broju gostiju tokom novogodišnjih praznika još nema, jer statistika nije gotova, ali navodi da su procene Turističke organizacije da je manifestaciju "Beogradska zima", koja je počela 1. decembra, posetilo između 100.000 i 130.000 gostiju.\nUpitan ko je od turizma u ovom periodu najviše profitirao, ocenjuje da je pored ljudi iz sektora turizma i ugostiteljstva koji direktno zarađuju, najviše profitirao Beograd, navodeći da je prihod koji se očekuje za ovaj broj gostiju između 24 i 30 miliona evra.\nDa turizam postaje jedna od najvažnijih privrednih grana u prestonici, prema njegovim rečima, pokazuje i podatak da će Grad za 2017. godinu imati prihod od turizma između 750 i 800 miliona evra.\nDodaje i da je Beograd grad "manifestacionog turizma", te da su upravo manifestacije proteklih godina privukle veliki broj turista.\n"To je učinila i 'Beogradska zima' koja je u glavni grad dovela značajan broj gostiju iz zemlje i pre svega iz inostranstva, te doprinela da se o Beogradu Beogradu piše, govori i da je svako iz Beograda poneo lepe utiske koje će preneti dalje", zaključio je Popović.\n(nedelja, 14. jan 2018, 19:04) - anonymous [neregistrovani]\nIma svasta --- nema novih hotela.\nNovi hotel je onaj koji treba da se gradi..\nBeograd ima mnogo starih hotela .\n(nedelja, 14. jan 2018, 18:48) - Dragana [neregistrovani]\nKako nema hotela? Ima dovoljno ali su cene smestaja jako visoke i zato imamo manje turista od recimo Budimpeste.\nAnaliza zemljišta pomoću aplikacije - manji troškovi, a veći prinos\nMali: Budžet za 2021. usmeren na kapitalna ulaganja i bolji standard građana\nOd 1. januara institucije odlučuju o zapošljavanju u javnom sektoru, ali uz jedan uslov\nOrion telekom prva domaća firma u Državnom data centru\nGoldman Saks: Cena bakra na putu da obori rekord


Prijava boravišta stranaca u Srbiji moguća i elektronskim putem - Daljine.rs\nPrijava boravišta stranaca u Srbiji moguća i elektronskim putem\nAko vam dolaze gosti iz inostranstva potrebno je da ih prijavite gde borave. Prijava boravišta stranaca koji dolaze u Srbiju od sada je omogućeno elektronski, bez odlaska na šalter MUP-a zahvaljujući potpuno elektronskoj usluzi Ministarstva unutrašnjih poslova „Prijava boravišta stranca” i to putem Portala eUprava.\n„U ovom trenutku realizovana je prva faza usluge: podnosilac zahteva može da prijavi stranca ili na adresu svog prebivališta ili na adresu nepokretnost čiji je vlasnik. Prilikom elektronske prijave boravišta stranca dodatno se dostavljaju podaci o elektronskoj pošti i podnosioca prijave i stranca za koga se vrši prijava, kako bi se omogućila elektronske dostava obrasca prijave i potvrde o prijavljenom boravištu. Prijava u elektronskom obliku poslata elektronskom poštom je dovoljan dokaz o prijavi, građani više ne moraju zbog toga da odlaze na šalter MUP-a, a stranci više neće morati da nose kartončić kao dokaz o prijavi boravišta”, izjavio je Doc. dr Mihailo Jovanović, direktor Kancelarije za IT i eUpravu.\nOn je u saopštenju dodao da je korišćenje ove usluge dostupno samo korisnicima prijavljenim na Portalu eUprava kvalifikovanim elektronskim sertifikatom.\nPrijavu boravišta stranca, u ovom trenutku, zainteresovani mogu uraditi ili na adresi na kojoj imaju prebivalište ili na adresi nepokretnosti čiji su vlasnici, a Portal eUprava će im automatski ponuditi raspoložive adrese.\nUputstvo za popunjavanje prijave elektronskim putem dostupno je na ovom linku.\nAerodrom u Tuzli zabaležio pad broja putnika: Da li je Banjaluka konkurencija?\nMuzeji umesto pilula: Lekari u Montrealu leče pacijente umetnošću


5. 2. 2003. / 20.43\nOdavno je poznato da su neke sekretarice svemoguća stvorenja, sposobna da "srede" čak i ono za šta nisu sposobni/kvalifikovani/ovlašćeni njihovi šefovi. Prethodna sedmica pokazala je, međutim, da se u domen njihovog delovanja može uključiti i stvaranje (među)nacionalnih afera. Glavnom akteru ove storije, sekretarici Odseka za pedagogiju Filozofskog fakulteta u Novom Sadu, stiglo je pismo Pokrajinskog sekretarijata za obrazovanje i kulturu sa naslovom "Prikupljanje podataka potrebnih za izradu srednjoročnog plana ekonomskog razvoja AP Vojvodine": u pismu se traži da primalac tj. sekretarica, anketiranjem zaposlenih, prikupi podatke o nacionalnoj i polnoj strukturi svoje organizacije. Dalje se navodi da anketirani ostaju anonimni, kao i da u rubrici o nacionalnosti može da se upiše i "neopredeljen". O tome šta se dalje događalo, javnost je putem pisma medijima obavestio profesor Svetozar Dunđerski. Prema njegovim rečima, sekretarica je "nehajno postupila i na svoju ruku ‘prebrojala’ članove Odseka, svrstavši nas u Srbe bez ikakvog pitanja", prethodno nikog ne pozivajući da se izjasni. U pismu koje je upućeno i vojvođanskom sekretarijatu za obrazovanje i kulturu profesor Dunđerski protestovao je zbog "takvog uplitanja u privatnost" i decidirano zahtevao: "lista koju ste dobili treba da se vrati našem Odseku i, kada opravdate svoj zahtev, mene ubeležite kao neopredeljenog ili Vojvođanina, što smatram sinonimom".\nPitanje da li je zahtev nadležnog sekretarijata bio opravdan ili ne možda je diskutabilno (u razgovoru za "Vreme" predstavnik Sekretarijata Branimir Andrić pojašnjava da su podaci o nacionalnoj i polnoj strukturi neophodni zbog problematičnog statusa nekih studijskih grupa i mogućnosti njihovog gašenja), ali čini se da je pravi problem u ovom slučaju na znatno "nižem" nivou. U kancelariji gde je, uz jutarnju kaficu i povremeno prebacivanje telefonske linije, moguće pokrstiti, nacionalno opredeliti i ideološki usmeriti svakog čije se ime nađe na spisku zaposlenih. A odatle do pisma čitalaca put je vrlo kratak.


Kikindski maturanti plešu sa Evropom u petak, u podne – TV Kikinda\nKikindski maturanti plešu sa Evropom u petak, u podne\nUčenici završnih razreda Gimnazije “Dušan Vasiljev”, Ekonomsko-trgovinske, Srednje stručne škole i Tehničke škole, učestvovaće u maturskoj paradi koja će tradicionalno biti organizovana na Gradskom trgu. Kako je navela profesorica baleta, koja već desetu generaciju uči korake kadrila, uz muziku iz Štrausove opere “Slepi miš”, Ingrida Vojvodić Crnomarković, u plesu će osim maturanata igrati i gosti. Ovoga puta su to učenici nekih osnovnih škola, baletske škole, a i članovi udruženja “Naša kuća”.\nProbe, koje su prošle nedelje organizovane u fiskulturnim salama škola, poslednjih par dana se održavaju u dvorištu Kulturnog centra. Ples, kojim se na neki način obeležava kraj srednje škole, mnogim učenicima kao i njihovim roditeljima predstavlja svečani čin, za koji iz godine u godinu raste interesovanje.\nMaturanti će u petak imati okupljanje, pre samog plesa, kako bi mogli da podele majice i obavezan rekvizit kišobran, da bi nakon toga prodefilovati Gradskom trgom, odigrali generalnu probu, nakon čega je planirano da tačno u podne odigraju svoj maturski ples, pred roditeljima i sugrađanima.\n← Budući Gimnazijalci će polagati nacionalnu maturu „Kako do zdravlja kad hrana boli“ →


U Brčko distriktu BiH potrebna značajnija kontrola nad implementacijom revizorskih preporuka - Revizori godinama ukazuju na značajan broj nepravilnosti u poslovanju javnih institucija -\n„U Brčko distriktu je primjetno da ne postoji kontrola nad provedbom revizorskih preporuka od strane institucija, dok zakonodavni okvir ne predviđa nikakve mjere po ovom pitanju. S druge strane institucije ne pokazuju spremnost da samostalno ispravljaju nepravilnosti i slabosti na koje im Ured ukazuje kroz izvještaje o finansijskoj reviziji. Kao posljedica toga, realizacija revizorskih preporuka u institucijama Brčko distrikta je na znatno niskom nivou i ima negativan trend. Veliki broj institucija godinama dobija mišljenje sa rezervom, a kao osnova za isto u izvještajima se u većini slučajeva navode iste nepravilnosti. Upravo nejasno definisan proces postupanja institucija Brčko distrikta nakon obavljene revizije rezultira ponavljanjem identičnih nepravilnosti iz godine u godinu. Svake godine broj ponovljenih preporuka raste, što je posebno izraženo u 2020. godini gdje je ponovljeno više od 60% preporuka iz prethodne godine. Podaci iz revizorskih izvještaja ukazuju na potrebu hitnog donošenja mjera koje bi imale za cilj podsticanje realizacije revizorskih preporuka, odnosno pravovremeno otklanjanje uočenih nedostataka što bi doprinijelo da se novac građana troši efikasnije i odgovornije.“ Istaknuto je iz CCI.\nCentri civilnih inicijativa su proveli analizu koja pokazuje da su institucije u Brčko distriktu od 2018. do 2020. godine potrošile ukupno 974 miliona KM, a 92% ovog iznosa su potrošile institucije kod kojih su uočene značajne nepravilnosti u poslovanju. Najveći broj nepravilnosti istaknutih u kvalifikacijama se odnosi na zaključivanje ugovora o djelu, dodjeljivanje grantova, realizaciju tekućeg i kapitalnog budžeta, nenaplaćena potraživanja, te popis imovine. Od ukupno 28 institucija u Brčko distriktu, 18 dobija mišljenje sa rezervom već 3 godine uzastopno, što ukazuje na nedostatak odgovornosti kod institucija da isprave nedostatke na koje su im revizori ukazali. Institucijama je u 2018. i 2019. godini dato ukupno 937 preporuka od čega je potpuno realizovano samo 23,5%, odnosno 220 preporuka.\nVlast i institucije bi trebale imati u vidu da revizija nije sama sebi svrha, te da im revizorski izvještaji trebaju služiti kao alat kojim se može doprinijeti uspješnijem i kvalitetnijem budućem poslovanju, odnosno kojim mogu definisati pravce djelovanja u cilju obezbjeđenja transparentnog i efikasnog trošenja javnog novca. Mogućnost poboljšanja stanja u budućem periodu, a vezano za postupanje po revizorskim nalazima i preporukama obećava činjenica da su i nadležne institucije prepoznale ovaj problem i formirale Radnu grupu za izradu uputstva čiji je cilj podsticanje realizacije revizorskih preporuka.\nS tim u vezi, Centri civilnih inicijativa (CCI) pozivaju novoformiranu Radnu grupu da navedenim uputstvom predvidi mjere koje će osigurati odgovornost institucija u trošenju javnog novca tako što će institucije koje ne otklanjaju uočene nepravilnosti i ne implementiraju revizorske preporuke biti shodno tome sankcionisane. Osim toga pozivamo i gradonačelnika Brčko distrikta da Uputstvo bude što prije doneseno, kako bi isto bilo primjenjivo već od narednog revidiranog perioda..


Rojters: Bela kuća će razgovarati o uvođenju obavezne vakcinacije\nSvet Autor:Index.hr21. jul. 202118:56\nBela kuća planira novu rundu sastanaka na visokom nivou na kojima će se razgovarati o ograničenjima putovanja i potencijalnom uvođenju obaveze vakcinacije protiv covid-19, ali još ništa nije odlučeno, kažu izvori Rojtersa.\nAmerička kopnena granica sa Kanadom i Meksikom ostaje zatvorena za putovanja koja nisu neophodna najmanje do 21. avgusta, saopštilo je danas Odeljenje za nacionalnu bezbednost.\nPotpuno vakcinisanima u SAD nije potrebna treća doza vakcine\nFauči: 99,2 odsto nedavno umrlih u SAD nisu bili vakcinisani\nOdluka o jednomesečnom produženju donosi se nakon što je Kanada u ponedeljak objavila da će dozvoliti Amerikancima u potpunosti vakcinisane protiv covid-19 da uđu u zemlju od 9. avgusta.\nTokom poslednjih 16 meseci zabranjen je ulazak u SAD kopnom iz Kanade ako putovanje nije neophodno, što su preduzetnici kritikovali zbog štete koju im odluka nanosi. Sjedinjene Države su i dalje dozvoljavale ulazak Kanađanima, ali Kanada nije dozvoljavala Amerikancima da to čine.\nBela kuća je početkom juna osnovala radne grupe sa EU, Velikom Britanijom, Kanadom i Meksikom kako bi pronašle modele za ukidanje ograničenja.\nSAD obnavljaju ograničenja za Kanađane i Meksikance svakog meseca od marta 2020. godine.\nAviokompanije i drugi traže od administracije Bajdena da ukine ograničenja za neameričke putnike iz Velike Britanije, šengenskog područja u Evropi, Kini, Indiji, Južnoj Africi, Iranu i Brazilu.\nBONUS VIDEO: Lambda soj korone\nFunkcioner crnogorske bezbednosne službe pronađen mrtav\nIspovest žene koju je oteo serijski ubica: Kako sam uspela da pobegnem


Zatvoren bazen bezbedan za upotrebu - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Zatvoren bazen bezbedan za upotrebu\nZatvoren bazen bezbedan za upotrebu\nčetvrtak, 26 januar 2012 11:18\nZatvoreni bazen poslednja tri dana nije radio. Zbog toga su se u delu javnosti pojavili komentari da objekat prokišnjava, odnosno da nije bezbedan za upotrebu. U Gradskoj upravi kažu da će bazen danas primiti kupače i da će objekat na nekoliko dana biti zatvoren i sredinom sledećeg meseca.\nKako objašnjavaju, izvođači radova su u obavezi da otklone sve nedostatke, koji su uočeni u probnom periodu rada, a postoje i obavezne kontrole instalirane opreme. U februaru se očekuje provera bazenske školjke, ugradnja platforme za neplivače, ali i određene popravke u objektu.


Evropska noć istraživača u Srbiji – Deseta noć, kroz znanje daje moć - www.025.rs\nwww.025.rs / SRBIJA / Evropska noć istraživača u Srbiji – Deseta noć, kroz znanje daje moć\nEvropska noć istraživača u Srbiji – Deseta noć, kroz znanje daje moć\nEvropska noć istraživača održaće se u našoj zemlji po jubilarni, deseti put, a tog 27. septembra sve od 15 časova do ponoći ovoj naučnoj avanturi pridružiće se najveći broj gradova do sada – čak 29!\nSvi sadržaji su, kao i prethodnih godina besplatni, dok će se druženje u pojedinim gradovima nastaviti i u subotu, 28. septembra od 16 do 20 časova.\nFoto: Promo/Evropska noć istraživača\n– Sve je počelo daleke 2009. godine u Novom Sadu kada su dva mlada istraživača sa Fakulteta tehničkih nauka, Univerziteta u Novom Sadu, Željko Tekić i Vladimir Todorović, čuli za Researcher’s Night! Ta Noć istraživača održava se u Evropi od 2005. godine, okupljajući naučnike koji te noći sa svima dele svoje znanje i ljubav prema nauci. Željko i Vladimir, i sami zaljubljenici u nauku, poželeli su da ovu veliku naučnu žurku organizuju i u Srbiji – priseća se redovna profesorka na Prirodno-matematičkom fakultetu Univerziteta u Novom Sadu dr Tijana Prodanović, programska koordinatorka projekta ReConNeCt koji pokriva teritoriju Vojvodine.\n– Ova želja im se i ostvarila i prva Noć istraživača u Srbiji održana je 2010. godine u Novom Sadu, kada se okupilo više od sto istraživača da deci i zainteresovanim sugrađanima omoguće da dožive i iskuse nauku.\nDr Aleksandra Pavlović, koordinatorka projekta ReFocuS 2.0 i redovna profesorka Prirodno-matematičkog fakulteta u Nišu, navodi kako je za ovih deset godina septembar postao važan mesec u naučnom kalendaru naše zemlje:\n– Evropska noć istraživača je kroz nezaobilazno naučno druženje uspela da skrene pažnju društvene javnosti na zanimljivosti i izazove koje nauka pruža, da promeni način gledanja na istraživače i naučnike, da pruži priliku kako deci, tako i odraslima, da dobiju odgovore na mnoga pitanja, ali i da ih podstakne na istraživanje sveta koji ih okružuje. Posebno raduje činjenica da je svake godine sve veći broj radoznallih posetilaca koji žele da se na trenutak nađu u ulozi naučnika. Evropska noć istraživača podiže svest, širi vidike i otvara vrata na putu ka novim saznanjima.\nViša naučna saradnica Instituta za molekularnu genetiku i genetičko inženjerstvo Univerziteta u Beogradu dr Aleksandra Divac Rankov, koordinatorka projekta SCIMFONICOM 2018-19, objasnila je zbog čega je ova manifestacija važna kako za veće gradove, tako i za manja mesta u Srbiji:\n– Evropsku noć istraživača je za ovih deset godina posetilo skoro pola miliona ljudi, od čega najviše školaraca. Noć je tokom protekle decenije stigla do pedesetak gradova u Srbiji i u mnogima predstavlja jedinu priliku da mladi saznaju kakav je to posao baviti se naukom, da upoznaju naučnike i shvate kako su oni ljudi poput drugih, samo sa malo drugačijim poslom. U svakom gradu dočekani smo sa radosnim iščekivanjem, a ispraćeni sa pozivom da ih obavezno ponovo posetimo. Noć istraživača je postala lepa tradicija, koju je značajno nastaviti da bismo što većem broju ljudi približili ne samo naš posao, već i njegove rezultate, ono kako nauka utiče i poboljšava njihova svakodnevni život.\nBeograd će tokom Evropske noći istraživača upoznati bliže posetioce širom grada sa time kako je sve čovek odgovoran za sadašnje stanje naše planete, kao i kako njenu budućnost može da učini što zelenijom. Zaljubljenici u tehnologiju moći će da se upoznaju sa radom nesvakidašnje robotske ruke ili pak ispitaju bliže snopove svetlosti zahvaljujući kojima radi prava laserska harfa. Najmlađi posetioci upustiće se u lov na naučno blago, a nešto stariji radoznalci biće izazvani da pobede naučnike u raznim sportskim izazovima! Posetioce Novog Sada 27. septembra očekuje jedinstvena prilika – u Evropskoj noći istraživača moći će da glasaju za naziv jedne vansolarne planete koju je Međunarodna astronomska unija dodelila Srbiji da je imenuje! Uz to će sa istoričarima razgovarati o razvoju pisma, moći će da učestvuju u radionici o 5G internet mreži kao i o „Internetu stvari“, dok će za ljubitelje medicinskih priča biti otvoren kutak posvećen neuronaukama. Niš je za ovo druženje pripremio putovanje kroz prošlost uz raskošan istorijski nakit, Minecraft ili stare pozorišne plakate, dok će za one naklonjene novim tendencijama biti otvorena vrata pametne meteorološke stanice ili biblioteke budućnosti. Poštovaoci lika i dela genijalnog Nikole Tesle uz pomoć savremenih tehnologija moći će da zavire u njegovu njujoršku laboratoriji, a govoriće se i o brojnim zabludama i mitovima vezanim za biljne i životinjske vrste, alternativnu medicinu… Ćuprija, Svilajnac i Jagodinapripremaju novo izdanje Velike naučne avanture, koju će ove godine pratiti i AstroLab, dok će u Kragujevcu na jedno veče proraditi Šahovski vremeplov, a stare zgrade uz pomoć mališana dobiće sasvim nove boje.\nTags: evropska noć, istraživači, srbija\nPRIVREDNI POTENCIJALI SRBIJE: Ovo su naši vodeći sektori zbog kojih smo NAJBOLJI\nPoseta školi “Vuk Karadžić”


Bivši general bosanskih Srba opisuje komandnu strukturu | Institute for War and Peace Reporting\nNa suđenju Tolimiru rečeno je da je jedino Mladić imao kontrolu nad čitavom vojskom.\nPetar Skrbic, defence witness in the ICTY courtroom. (Photo: ICTY)\nSuđenje bivšem generalu vojske bosanskih Srba (Vojska Republike Srpske, VRS), Zdravku Tolimiru, nastavljeno je ove sedmice iskazom svedoka odbrane o komandnoj strukturi te vojske.\nPenzionisani general Jugoslovenske Narodne Armije (JNA) i VRS-a, Petar Škrbić, bio je Tolimirov kolega tokom rata u Bosni i Hercegovini, koji je trajao od 1992. do 1995. godine.\nTolimir je bio pomoćnik komandanta za obaveštajni i bezbednosni rad pri glavnom štabu VRS-a, što znači da je bio direktno potčinjen Ratku Mladiću kao njenom vrhovnom zapovedniku. Škrbić je, pak, bio pomoćnik komandanta za personalna pitanja, mobilizaciju i organizaciju linije fronta.\nBudući da se pred sudom brani samostalno, Tolimir je ove sedmice lično saslušao svog svedoka odbrane.\nOkrivljeni se tereti po osam tačaka – uključujući genocid, istrebljenje, ubijanje, progon, prisilno razmeštanje stanovništva i deportaciju Bošnjaka iz bosanskih enklava Srebrenica i Žepa tokom jula 1995. godine.\nKao komandant VRS-a, i Mladić trenutno čeka početak suđenja pred Haškim tribunalom.\nŠkrbić je svojevremeno bio nastavnik na vojnoj akademiji JNA u Beogradu, a pred sudom je rekao da se VRS-u priključio 1993. godine, premda nije izneo i detalje o okolnostima pod kojima se to desilo.\n„Mladić je bio jedini koji je na bilo koji način mogao da komanduje VRS-om. Svi ostali iz lanca komandovanja imali su ’upravljačku i kontrolnu’ funkciju“, kazao je svedok.\nNadovezujući se na to, on je pojasnio: „Komandovanje znači izdavanje naređenja, odlučivanje o tome kakve stvari treba da budu, što onda treba da važi za sve, od vrha pa naniže. S druge strane, upravljanje i kontrola znače samo rukovođenje izvršavanjem tih naređenja i utvrđivanje da li se to izvršavanje odigrava kako treba.“\nTolimir je primetio da kao iskusni predavač na vojnoj akademiji svedok raspolaže pouzdanim znanjem o tome kako je definisana nadležnost svakog zvaničnika u vojsci.\nSvedok je rekao da „na engleskom jeziku možda čudno zvuči upotreba reči ’uprava’ u vojnom kontekstu, ali zvuči čudno i upotreba reči ’komanda’ kada se ona prevede na srpski“.\nOn je izjavio da njegov posao „ni na koji način nije bio povezan sa izdavanjem komandi, već da se sastojao isključivo od davanja uputstava i smernica potčinjenima, te naposletku preporuka ili zahteva za komandanta“.\nTolimir je svedoka pitao da li je on bio neko ko je od ministarstva odbrane Republike Srpske (RS) 12. jula 1995. zatražio da „hitno obezbedi 50 autobusa“.\nTužilaštvo u optužnici tvrdi da su tim autobusima zarobljeni Bošnjaci prevezeni do onih lokacija na području Srebrenice gde su, nakon što su tu enklavu u julu 1995. zauzele srpske snage, bili i pogubljeni.\nSvedok je rekao da „ne može tačno da se seti svih pojedinosti“ u vezi sa obezbeđivanjem tih autobusa, ali da se seća da ga je neko pozvao i naredio mu da „načini takav dokument“.\nDodao je i da misli da je taj telefonski razgovor mogao biti obavljen sa Mladićem, „mada je samo naređenje potom izdalo ministarstvo“, uputivši ga opštinskim civilnim strukturama opština, koje su unutar RS-a bile nadležne za vojne stvari.\nNa pitanje o nameni tih autobusa, Škrbić je odgovorio da nije siguran, ali da je logično pretpostaviti da je trebalo da posluže za transport – „verovatno opreme ili ljudstva, ali ne za deportaciju žena ili dece“.\nŠkrbić je takođe rekao da, ukoliko neko iz glavnog štaba VRS-a i jeste dobio podatke u vezi sa ovim pitanjem, onda to nipošto nije bilo Tolimirovo odeljenje.\n„Jednostavno rečeno, to nije bio njegov posao“, kazao je Škrbić.\n„Ti događaji, koji su se navodno desili [onako kako je navedeno u optužnici protiv Tolimira] – smatram da je teško poverovati da je iko mogao imati jasnu sliku o njima, pošto ja raspolažem samo oprečnim medijskim izveštajima, a to očito nije dovoljno“, nastavio je on.\n„Tolimira se sećam kao čoveka posvećenog zakonu, moralu i Ženevskoj konvenciji“, dodao je Škrbić.\nOn je svoj odnos sa okrivljenim opisao kao „fer i korektan“, napominjući da su često bili u prilici da rade zajedno.\nTokom unakrsnog ispitivanja, tužilaštvo je svedoka podsetilo na to da su događaji u Srebrenici bili „tema Mladićevog govora“ na svečanosti koja je održana 20. jula – odnosno, nekoliko dana kasnije. Svedok je odgovorio da su „generali pomalo kao pecaroši“, koji vole da se „hvale čak i [onim] stvarima koje nikada nisu uradili“.\nNo, dodao je i kako se ne može isključiti ni mogućnost da je „na drugi način“ – a ne putem medija – čuo za ono što se dogodilo u srebreničkoj enklavi i njenoj okolini.\nA kada je tužilaštvo od njega zatražilo da kaže da li je znao šta se dogodilo sa autobusima i kako su oni upotrebljeni, svedok je rekao da je bio veoma zauzet i stoga „ne previše zainteresovan ili nadležan da zna“.\nSvedok je, međutim, rekao kako jeste znao to „da je autobuse štitila vojna policija“, koja je bila u sastavu Tolimirovog odeljenja.\nNa pitanje da li je logično pretpostaviti da je Tolimir bio zadužen za nadziranje i zaštitu tih autobusa, svedok je odgovorio: „Pa, jeste, ali samo u administrativnom smislu.“ On je isključio mogućnost da je Tolimir mogao „ikome išta da naredi“.\nDokazni postupak Tolimirove odbrane biće nastavljen iduće sedmice.


CEREMONIJA DODJELE NAGRADA POBJEDNICIMA FOTO-KONKURSA #MOJABIH\nSarajevo, 6. juni 2018.: Ambasada Italije u Sarajevu, slijedom zaključenja Foto-konkursa #MojaBiH, ima zadovoljstvo objaviti da je žiri odabrao pobjednika, u svakoj od ukupno 3 konkursne kategorije. Radi se o Iman Karišik iz Sarajeva, u Kategoriji I (6-12 god. starosti), sa fotografijom “Planinski vrh”, Affanu Kaknjo iz Zenice, u Kategoriji II (13-18 god. starosti), sa fotografijom “Potcijenjena moć” i Filipu Blažiću iz Istočnog Sarajeva, u Kategoriji III (19-25 god. starosti), sa fotografijom “Bosanskohercegovački Beatlesi”.Troje mladih ljudi se pridružuju VII i VIII razredu Osnovne škole „Novi Šeher“ iz Novog Šehera čija je fotografija, u Kategoriji IV (jedan ili više razreda iste škole), dobila najviše glasova na službenoj Facebook stranici Ambasade "Embassy of Italy in Bosnia and Herzegovina", sa više od 850 glasova/"likeova".\nAmbasada ima čast najaviti i ceremoniju dodjele nagradā koja će biti održana u ponedjeljak, 11. juna u 15:30h u EU Info Centru u Sarajevu (Skenderija 3/a), u prisustvu ambasadora Italije u Bosni i Hercegovini, Nicole Minasija, predstavnikā suorganizatorā konkursa – Delegacije Evropske unije u BiH, Misije OSCE-a u BiH, i Ureda UNICEF-a u BiH - i članova žirija.\nPored digitalnog fotoaparata za sve pobjednike, pobjednici u prve dvije kategorije moći će pohađati radionicu iz oblasti fotografije, dok će pobjednik u trećoj kategoriji ići na putovanje u Rim. Škola će biti nagrađena video-projektorom sa projekcionim platnom, za potrebe njenih aktivnosti. Posebna zahvalnost se upućuje Uredu UNICEF-a u BiH koji je omogućio dvije radionice, i Intesi Sanpaolo Banci BiH koja je velikodušnom donacijom finansirala sve nagrade.\nNakon dodjele nagradā, u EU Info Centru također, uslijedit će diskusija o ulozi mladih u izgradnji budućnosti Bosne i Hercegovine na putu njenih evropskih integracija i o potrebi Bosne i Hercegovine da investira u svoje nove generacije.\nOvom inicijativom, Ambasada Italije je željala dati priliku, mladima u Bosni i Hercegovini, da izraze vlastitu kreativnost, kao dokaz resursā koje nove generacije mogu staviti u službu Bosne i Hercegovine.


Opozicija traži sednicu o situaciji na severu\nPristalica stranke Alijansa za budućnost Kosova drži izborne plakate ove partije, oktobar 2009.\nOpoziciona partija Alijansa za budućnost Kosova zatražila je od Skupštine da pozove sednicu kako bi se razgovaralo o situaciji u severnom delu Kosova i o poslednjim preporukama Međunarodne krizne grupe.\nGovoreći o rešenjima koje je predložila Krizna grupa, između ostalog razmena teritorije između Kosova i Srbije i autonomija za sever, AAK navodi da je do ovakvih preporuka došlo, nakon što je ICG obavio nekoliko intervjua za zvaničnicima Vlade Kosova.\nPotpredsednik AAK-a Naim Maloku izjavio je tokom konferencije za novinare da bi Skupština trebalo da prikupi i proveri izjave kosovskih zvaničnika koji su se, po njemu, složili sa rešenjem koje prevazilazi Ahtisarijev plan, naročito kada je reč o autonomiji za sever.\n„Dozvolite mi da pročitam samo jedan citat – U zamenu za puno priznanje od strane Srbije i za bilateralne odnose, uz jaku podršku EU za teritorijalni integritet, Kosovo bi moglo ići dalje, tako što će dozvoliti severu da izabere regionalno zakonodavno telo sa nadležnostima u pojedinim oblastima prava i eventualno da se izabere regionalno izvršno telo – ovo je iz intervjua sa visokim zvaničnikom u Prištini 18. juna 2010”, naveo je Maloku.\nBazirajući se na takvim intervjuima sa zvaničnicima Vlade Kosova, ICG je došao do preporuka o autonomiji severa, kaže Maloku, tako da zahtevamo od Skupštine da razmotri kako je došlo do ovakvih konstatacija, koje se razlikuju od javnih izjava kosovskih zvaničnika.\nTehnički razgovori uspešni samo uz ozbiljnog posrednika\nU međuvremenu, predsednik Skupštine Jakup Krasniqi odbacio je mogućnosti prevazilaženja Ahtisarijevog plana kada je reč o rešavanju problema severa. Krasniqi kaže da je Kosovo dalo svoje kompromise i da Ahtisarijev plan garantuje više prava srpskoj zajednici nego što to garantuju ostala mesta. Krasniqi navodi da bi ostale zemlje u regionu trebalo da uzmu Kosovo za primer o rešavanju njihovih pitanja.\n“Poštujemo izveštaj ICG-a, ali smo uvereni da je dokument predsednika Ahtisarija za pravo i slobodu manjinskih zajednica kao i za decentralizaciju jedan od najavansiranijih dokumenata što se tiče ljudskih prava. Smatramo da se ovaj dokument ne treba promeniti, bilo koji deo Kosova da je u pitanju“, navodi Krasniqi.\nOpozicija smatra da je što brže uspostavljanje vlasti na severu od strane kosovskih institucija najpovoljniji položaj za Kosovo, naročito sada na pragu budućih razgovora sa Srbijom.\nNaim Maloku iz AAK-a kaže da institucije moraju da ostanu pri svojim stavovima da na severu ne može postojati rešenje koje bi prevazišlo Ahtisarijev plan.\n„Mi snažno stojimo iza stava da nema Ahtisari plus, već samo implementacija Ahtisarijevog plana. A i Ustav Kosova, kao i zakoni, proizilaze iz sveobuhvatnog predloga za rešenje statusa“, kaže Maloku.\nDok analitičar Driton Lajçi smatra da se o severnoj Mitrovici može razgovarati samo ukoliko bude došlo do političkih razgovora sa Beogradom, ali nikako o statusu Kosova.\n“Beograd je nakon izrečenog mišljenja MSP postepeno suzio svoj stav o Kosovu. Ako bude bilo političkih razgovora, oni će biti samo o severnoj Mitrovici, a ne o političkom statusu Kosova. Dok će tehnički razgovori biti uspešni samo ukoliko bude bilo ozbiljnog posrednika, a u ovom slučaju to su EU i SAD, ali i ako se postavi uslov Kosovu i Srbiji da reše svoje probleme ukoliko žele da se integrišu u EU”, kaže Lajqi.


Borislav Pekić - VolimoNet\n17. октобар 2016. 16.01.22 CEST\nPisma iz tuđine (1987), Nova pisma iz tuđine (1989, nagrada Sent-Andreje "Jaša Ignjatović") i Poslednja pisma iz tuđine (1991. godišnja nagrada Grafičkog ateljea "Dereta" za najuspešnije izdanje te godine) spadaju u publicistički domen ovog pisca. Esejistička proza, Sentimentalna povest britanskog carstva, objavljena u izdanju BIGZ-a (1992), doživela je tri izdanja. Posthumno je dodeljena počasna nagrada izdavača ovom delu 1993. Potom je BIGZ objavio knjigu Vreme reči (razgovori s Pekićem, priredio Božo Koprivica, 1993.), Odmor od istorije (eseji, priredio Radoslav Bratić, 1993), roman Graditelji (1994.) koji je 1995. godine bio BIGZ-ov bestseler, kao i Rađanje Atlantide (komentari, priredila Ljiljana Pekić, 1996.) takođe bestseler ovog izdavača. Dnevničke zabeleške Skinuto sa trake (izabrao i priredio Predrag Palavestra, 1996), bile su na bestseler listi "Narodne knjige" 1997. godine. Prvi tom komentara za Zlatno Runo pod naslovom U traganju za Zlatnim Runom (priredila Ljiljana Pekić) štampan je 1997. godine


Zbog greške poslodavca, bila bez ikakvih primanja: Snežani posle godinu dana stigla zaslužena penzija | Novosti.RS\n03. 12. 2019. u 20:30\nSnežana Ilić Foto I. Mitić\nNastavnicu iz Vlasotinca posle u utorak obradovalo rešenje iz republičkog PIO Fonda\nNA adresu Vlasotinčanke Snežane Ilić, a posle pisanja "Novosti", stiglo je rešenje o njenom penzionisanju!\nOva žena je zbog greške poslodavca, prethodnih godinu dana bila bez ikakvih primanja. Platu nije primala jer je sa školom "Desanka Maksimović" u Grdelici, u kojoj je radila kao nastavnik ruskog jezika, dobrovoljno raskinula radni odnos. A, penziju nije dobila, iako je ispunjavala uslove, pošto je sa osiguranja odjavljena dan kasnije nego što je trebalo. Posle 32 godine radnog staža Snežana je tako mesecima preživljavala radeći sezonske poslove i pokušavajući da pravnim sredstvima izađe iz beznadežne situacije u kojoj se našla.\nBila je primorana da tuži školu, dok su je u Penzijskom fondu službenici uveravali da ne mogu da postupaju u njenom predmetu i da moraju da čekaju sudsku odluku. Snežana je u međuvremenu ispunila i novi uslov za penzionisanje, pa je na njenu adresu stiglo rešenje u kojem se navodi da je od 11. juna ove godine u penziji.\nPročitajte još - Da bi preživela čisti grobna mesta, brala je i maline: Umesto u penziji, nastavnica zbog tuđe greške u - nadnici!\n- Hvala "Novostima" i svima koji su pomogli, što ću moći da preživim ovu zimu. Stiglo mi je rešenje, pa sad čekam prvu isplatu, kao i prinadležnosti koje mi pripadaju od dana penzionisanja - zadovoljna je Snežana ishodom "borbe" koju je vodila.\nOna, međutim, neće odustati od spora sa školom koja joj je, kako ističe, zbog administrativne greške napravila pakao od života. Od stalnog nerviranja dobila je i tremor.\n- Odjavili su me dan kasnije nego što je trebalo, pa su se uslovi za penzionisanje promenili. Očekujem da sud to konstatuje i da se reguliše i taj period mog života koji sam provela u nadnici da bih preživela - zaključuje Snežana.\nVeruje, kaže, da su pravo i pravda na njenoj strani, ali ipak strahuje od gubitka spora odnosno od eventualnih troškova sudskog postupka koji, s obzirom na to da je reč o radnom sporu, predugo traje.


BiH: U RS ekonomska kretanja nisu toliko dramatična\nTrenutna ekonomska kretanja u Republici Srpskoj nisu toliko dramatična kao u Federaciji BiH, ili pojedinim zemljama regiona, poručili su danas u Banjaluci čelnici Republike Srpske nakon tematske sjednice Vlade na kojoj se raspravljalo o realizaciji mjera za ublažavanje negativnih efeketa svjetske ekonomske krize. Prema riječima premijera RS Milorada Dodika sva ministarstva su napravila plan uštede u ovoj godini od 10 odsto, a ušteđena sredstva će biti dodatno usmjeravana za zaštitu najugroženijih kategorija stanovništva. Gospodin Dodik je, takođe, istakao da je bankarski sektor stabilan, a da se entitetski budžet u ovoj godini puni tek nešto malo manje ispod plana, tako da još uvijek nisu nužna razmišljanja o rebalansu:\n«U odnosu na plan budžet Republike Srpske se izvršava u iznosu od 95 posto. Mi cijenimo da je to dobro imajući u vidu opšte okolnosti. Prihodi su povećani na stavci direktnih poreza što je omogućilo da se umanje negativni efekti smanjenja indirektnih poreza. Cijenimo da nemamo probleme i da nećemo imati problema sa pitanjima vezanim za budžetsko finansiranje.Već treći mjesec zaredom u Republici Srpskoj se bilježi deflacija koja iznosi 0,3 posto, što znači da je negativna. Prvi put to bilježimo, znači nema inflacije, što uz činjenicu da održavamo plate u javnom sektoru i pokušavamo obezbjediti zaposlenost, treba na kraju da dovede do povećanja realne kupovne moći ljudi koji rade u Republici Srpskoj.»\nPredsjednik Republike Srpske Rajko Kuzmanović je poručio da se mjere štednje realizuju kroz četiri nivoa, te da je u tom pogledu veoma bitna saradnja na nivou Bosne i Hercegovine:\n«U taj okvir spada, svakako, i harmonizacija propisa i to unutarnja harmonizacija. To znači ujednačavanje propisa Republike Srpske i Federacije, odnosno Bosne i Hercegovine, da bi se onda moglo ići prema Evropskoj uniji na sređivanju tih odnosa u poznatom Aki-komunikeu.»\nPredsjednik Narodne skupštine Republike Srpske Igor Radojičić je istakao da je, pored restriktivnih mjera, veoma značajan razvojni program za ovu godinu kojim će se ,takođe, omogućiti ublažavanje efeketa svjetske ekonomske krize:\n«Od izuzetne je važnosti da u ovoj godini kroz Investiciono-razvojnu banku bude plasirano onih više od 200 miliona u odobrene razvojne projekte i bude realizovano. Do sada je već podneseno i odobreno više od 1.800 zahtjeva kroz kreditne linije u Investiciono-razvojnoj banci.»\nNa današnjoj tematskoj sjednici Vlade Republike Srpske je najavljena i mogućnost kreditnog zaduženja od 100 miliona eura kod Evropske banke za obnovu i razvoj, isključivo da bi se obezbijedila sredstva za razvoj i jačanje malih i srednjih preduzeća, kao i niz infrastrukturnih projekata među kojima su završni radovi na auto putu Banjaluka - Gradiška i početak gradnje auto puta Banja Luka - Doboj.


Naslovna » BG servis » Rekonstruisana Vojvođanska ulica\nNeko drugi 8. juni 2014. BG servis Komentari su isključeni na Rekonstruisana Vojvođanska ulica\n– Vojvođanska ulica je glavna saobraćajnica na Bežaniji i povezuje ovaj deo grada sa prigradskim naseljima Novog Beograda. Rekonstrukcaja ove ulice počela je u oktobru prošle godine i u utorak je pušteno svih šest traka u rad. To je od velike važnosti jer će saobraćaj biti bitno ubrzan kroz ovaj deo grada. Naravno, ovo je samo prvi deo rada na dovršavanju Unutrašnjeg magistralnog prstena, s obzirom na to da nas čeka i deo kod Tošinog bunara. Nadam se da će to biti završeno tokom ove i sledeće godine. Na taj način, ovaj deo grada u potpunosti i kvalitetno biće povezan sa centrom Beograda – rekao je Siniša Mali, gradonačelnik Beograda.\nPre rekonstrukcije Vojvođanska ulica bila je veoma uska i nebezbedna i ovim radovima bezbednost u saobraćaju bitno je poboljšana.\nVeoma je bitna i činjenica da je u potpunosti izgrađena do sada nepostojeća infrastruktura, kišna i fekalna kanalizacija i vodovodna mreža, tako da će to biti rešenje za one koji su živeli sa septičkim jamama. Kanalizacione cevi su postavljene ispred svih kuća, a vlasnici mogu da registruju svoj kućni priključak kod nadležnog javnog komunalnog preduzeća. Ovime su, pored unapređenja saobraćajne mreže, poboljšani i sanitarno-higijenski uslovi života u ovom delu Novog Beograda.\n– U neposrednoj blizini nalaze se dve osnovne škole i obratili smo punu pažnju na bezbednost dece. Na izlazu iz školskog dvorišta postavljene su bezbednosne ograde i dva dodatna semafora. U delu Ulice Tošin bunar u toku je rešavanje imovinsko- pravnih odnosa, nakon čega će se prisutpiti završetku i tog manjeg dela ulice – precizirao je direktor Direkcije za građevinsko zemljište i izgradnju grada Beograda, Srđan Milanović.\nUkupna širina saobraćajnice je 36 metara, izgrađene su dve nove semaforisane raskrsnice sa Nehruovom i Gandijevom ulicom i obezbećeni su ulivi u postojeće blokovske saobraćajnice. Izgradnju je finansirala Direkcija za građevinsko zemljište i izgradnju Beograda u iznosu od 311 miliona dinara.\nVojvođanska ulica se nastavlja na ranije izgrađen saobraćajni pravac od Tošinog bunara i Zemunske ulice, a ukupna dužina nove Vojvođanske ulice je kilometar i po.\nČitav prostor Novog Beograda ispresecan je saobraćajnicama u dužini od 160 kilometara. U gradskom saobraćaju Vojvođanska ulica predstavlja jednu od glavnih veza zaposlenima, učenicima i studentima iz novobeogradskih blokova i prigradskih naselja sa centralnim delovima Beograda. Njome se odvija i znatan putnički i teretni saobraćaj i prolazi više linija gradskog saobraćaja, kao i linije prigradskog saobraćaja za Jakovo, Dobanovce i druga naselja ovog dela Srema.\nVojvođanska ulica će se koristiti i za međugradski saobraćaj pošto će preko saobraćajnice T-6 biti direktno povezana sa obilaznicom oko Beograda, koja povezuje auto-put Beograd – Zagreb, kružni put i auto-put Beograd – Niš. (Beoinfo)\nTagovibežanija bg servis dub radovi vesti vojvođanska ulica\nPrethodni Sportske igre mladih i u Beogradu od 13. do 27. juna\nSledeći Sajam Sunce i cveće u Manježu


M. P. 9. marta 2021. 09:43\nPolicija je na Filipinima ubila gradonačelnika u gradu u centralnom delu zemlje i njegova dva pomoćnika, a u okršaju su ubijena i dva policajca.\nRegionalni policijski komandant rekao je da na osnovu prvobitnih policijskih izveštaja jedino može da pretpostavi da se radi o greški.\nPolicajci su bili u rutinskoj patroli kada su na njih juče popodne otvorili vatru pripadnici obezbeđenja gradonačelnika grada Katbaogana Ronalda Akina koji se vozio u kombiju u istočnoj provinciji Samar, rekao je policijski komandant.\nPolicija je uzvratila vatru i ubila Akina i dva njegova pomoćnika, dok je gradonačelnikovo obezbeđenje ubilo dva policajca koji su se vozili iza njegovog kombija, rekao je on.\n„Oni su sumnjali i otvorili vatru na naše policajce koji su uzvratili“, rekao je komandant i naglasio da je otvorena istraga u ovaj slučaj.\nPrijatelj ubijenog gradonačelnika rekao je da je on išao na proslavu rodjendana svog deteta i da je moguće da je bio meta napada, ali policijski komandant kaže da policija nije išla za gradonačelnikom i da su samo bili u rutinskoj patroli.\nNekoliko gradonačelnika i pokrajinskih zvaničnika povezanih sa ilegalnom trgovinom drogom napadnuti su i ubijeni na Filipinima u poslednje vreme za vreme vlasti predsednika Filipina Rodriga Dutertea koji vodi borbu protiv droge ali zvaničnici kažu da ubijeni gradonačelnik nije bio povezan sa drogom.\nSinoćno nasilje je najnovije u koje je uključena policija. Ona prema planu predsednika ima široka ovlašćenja u borbi protiv droge i kriminala, a njihova okrutnost zabrinjava zapadne zemlje i aktiviste za ljudska prava.


Za ulaganja u infrastrukturu skoro tri miliona KM | Palelive.com\nPočetna Regija Višegrad Za ulaganja u infrastrukturu skoro tri miliona KM\nVIŠEGRAD – Načelnik opštine Višegrad Mladen Đurević rekao je Srni da ulaganja u ovoj godini za infrastrukturu iznose skoro tri miliona KM, a jedan od najznačajnijih projekata koji je u toku je izgradnja obaloutvrde kod stadiona i Sportske dvorane vrijednosti skoro 600.000 KM.\n“Na prošloj sjednici Skupštine opštine smo usvojili rebalans budžeta kroz koji smo planirali veliki broj novih projekata. Među najznačajnijim su uređenje pijace i parking mjesta, završetak saobraćajnice prema Andrićgradu i vodovoda Prelovo-Klašnik, zatim izgradnja kanalizacione mreže u naselju Okolišta i vodovodne mreže Bikavac prema naselju Šeganje, te početak gradnje dječijeg igrališta sa pomoćnim fudbalskim stadionom”, naglasio je Đurević.\nOn je dodao da su planirana sredstva za dva manja dječija igrališta, jedan u centru grada, a drugi u mjestu Podgreben.\n“Planirana su sredstva za nastavak izgradnje seoskih vodovoda, za nastavak sanacije fasada u užem centru grada, zamjena sjedišta u Domu kulture i nastavak postavljanja ulične rasvjete u mnogim dijelovima naše opštine”, rekao je Đurević.\nOn je napomenuo da bi ove godine trebala biti završena i tenderska dokumentacija za rekonstrukciju glavne ulice, za koju je planirano da se uradi zamjena vodovodnih, kanalizacionih i elektro instalacija, kao i zamjena asfalta u glavnoj i poprečnim ulicama.\n“Nakon završetka rekonstrukcije glavne ulice ostaje nam da predvidimo uređenje glavne ulice nabavku klupa, rasvjetnih tijela, kanti za smeće”, dodao je Đurević.\nOn je istakao da će ove godine biti spojena saobraćajnica sa Andrićgradom, a u planu je i sadnja drvoreda sa lijeve strane Drine od Ćuprije do Novog mosta.\nĐurević je istakao da je opština dobila značajnu pomoć od Vlade Republike Srpske i Vlade Republike Srbije za projekte koje planira uraditi.\nPrethodni članakŽenska odbojkaška reprezentacija Srbije na Palama\nNaredni članakOtvorena likovna kolonija “Boksit i boje”


SportDC - Vesti - Druge lige - Klubovi sa "istoka" na čekanju za prvoligašku licencu\nPetak, 01.07.2022 09:36\n23.06.2022 S. Papaz\nLaktaši i Sloboda iz Mrkonjić Grada poslali su svu dokumentaciju za dobijanje licence za nastup u Prvoj ligi Republike Srpske u fudbalu već na prvostepenoj komisiji za licenciranje, dok će klubovi sa "istoka" ipak morati sačekati drugostepenu.\nKomisija je ustanovila da su dva kluba sa "zapada" dostavili svu dokumentaciju, ali i da tri kluba sa "istoka", Sloga iz Gornjeg Crnjelova, Famos i Velež iz Nevesinja nisu dostavili kompletnu dokumentaciju. Oni su dobili jasne smjernice šta još treba da dostave do drugostepene komisije, kako bi mogli dobiti licencu za nastup u Prvoj ligi Republike Srpske.\nPodsjećamo, sa širenjem Prve lige Republike Srpske na 18 mjesta otvaraju se dodatna mjesta za nove prvoligaše, pa s toga su aplikanti i Sloboda iz Mrkonjić Grada, ali i Famos i Velež. Istovremeno, Slogina licenca za nastup je upitna, pa ostaju dodatna pitanja pred konačno objavljivanje klubova koji će učestvovati u narednoj sezoni Prve lige Republike Srpske.\nDruge lige Muškarci Sloga Famos Velež Bosna i Hercegovina Republika Srpska Istočno Novo Sarajevo\nDrugoligaši na čekanju: Ulazak u Prvu ligu zavisi od licenci\nMilivoje Lazić 'prekucao' Drugu ligu: Neki su me podcijenjivali, mislili da ne vrijedim\nVlasenica sezonu završava duelom sa šampionom\nDrinjak proziva danas, kreću pripreme Famosa\nPavle Golijan na klupi Vlasenice\nPonuda koju je teško odbiti: Dušan Remić odlazi u Saudijsku Arabiju


Buš ponovo pozvao Teheran da prestane da obogaćuje uranijum\nPredsednik Buš kaže da Iran ima pravo na civilni nuklearni progam sve dok uvozi gorivo za reaktore. U suprotnom, Buš kaže da nema poverenja u Teheran da će razvoj nuklernog programa dobiti isključivo mirnodopskim potrebama.\nIran tvrdi da je njegov nuklerani program isključivo mirnodopski – ali SAD i brojne druge zemlje tvrde da Iran želi da postane nuklearna sila. Buš je u razgovoru sa koleginicom Setare Derakšeš iz Persijskog servisa Glasa Amerike, kazao da solucija za problem ipak postoji.\n"Verujem u mirnodopsku upotrebu nuklerane energije. Iran je suverene država i na to ima pravo. Problem je to što ne verujemo vlastima u Teheranu jer nisu bile iskrene u vezi sa programom obogaćivanja uranijuma. Smatram da je ruska ponuda da permanetno snadbijeva Iran nuklearnim gorivom način da se problem reši."\nSpor je ovoga meseca bio ponovom pred Savetom bezbednosti koji je odlučio da po treći put pooštri sankcije Teheranu. Najnovije kaznene mere će, između ostalog, pojačati monitoring iranskih finansijskih institucija i biće zamrznuta sredstva svih pojedinaca i institucija koje su povezane s kontroverznim nuklearnim programom.\nU intervjuu Glasu Amerike Buš je okrivio iranske lidere zbog politike koja je izolovala njihovu državu.\n"Iranski lideri u želji da obogaćuju uranijum, izolovali su državu. Izlaz postoji, iranski lideri znaju gde je. Problem se može rešitit tako što će se suspendovati obogaćivanje uranijuma i program staviti pod nadzor međunarodne zajednice i Saveta bezbednosti UN, na primer."\nNakon glasanja na prošlomesečnim parlamentarnim izborima, iranski predsednik Mahmud Ahmadinedžad je ponovo odbacio sankcije Saveta bezbednosti, optuživši zapadne saveznike da nemaju razumevanja za njegovu zemlju. Teheran kaže da će sarađivati sa Međunarodmom agencijom za atomsku energiju, ali ne i sa Savetom bezbednosti.\nIntervju predsednika Buša Persijskom servisu Glasa Amerike poklopio se vremenski sa početkom iranske nove godine. Tim povodom, američki predsednik imao je i posebnu poruku za Irance:\n"Amerikanci poštuju iranski narod, njegove tradicije i istoriju. Naši stavovi se razlikuju od stavova vlade u Teheranu, ali poštujemo narod kome želimo da živi u slobodi."\nU anketama, Iranci od nove godine očekuju bolji život i ekonomski napredak.


Ko smo mi - Coast to coast\nSKAUTI, PROMOTERI, SAVETODAVCI\nC2C je elitna skautska organizacija koja sarađuje sa hiljadama obrazovnih institucija širom Amerike. Saradnja sa školama i trenerima se zasniva na našoj osposobljenosti da na pravi način procenimo sportski kvalitet Klijenta, provedemo ga kroz čitav proces priprema (Sat, Toefl, NCAA/NAIA Eligibility Center ) i preporučimo ga ciljnoj grupi škola koja će odgovarati njegovom/njenom sportskom i akademskom kvalitetu. Na taj način treneri od nas dobijaju preko potrebnu pomoć u prevazilaženju barijera koje nastaju prilikom priprema (Sat, Toefl, NCAA/NAIA Eligibility Center …) te dobijaju prave informacije vezane za akademski i sportski kvalitet sportiste što im omogućava da bez sumnje donesu svoju odluku i ponude stipendiju kandidatu koji im se najviše dopada.\nDuga tradicija i veliki broj klijenata iz svih delova sveta koji svake godine uspešno prolaze kroz naš program, svrstava nas u najveću i najuspešniju organizaciju ovog tipa u jugoistočnoj Evropi i jednu od nekoliko najvećih i najuspešnijih na čitavom starom kontinentu. Rastući broj klijenata i saradnika, saradnja sa mnogobrojnim sportskim institucijama, savezima i poznatim ličnostima, mnogobrojna priznanja i zahvalnice od strane američkih obrazovnih institucija kao i svakodnevne pohvale i preporuke od strane Klijenata oslikavaju renome i vrhunski kvalitet.\nC2C je organizacija koja se bavi promocijom sportskih i akademskih kvaliteta svojih Klijenata američkim trenerima sa ciljem da im bude ponuđena stipendija. Mi procenjujemo kvalitet svakog Klijenta ponaosob, pravimo njegov profil koji se sastoji iz akademskih, sportskih i psiholoških elemenata, određujemo ciljnu grupu škola koja odgovara nivou kvaliteta sportiste kog promovišemo i preporučujemo ga odabranoj ciljnoj grupi trenera. Treneri na osnovu svi elementa navedenih u profilu kao i na osnovu naše preporuke donose odluku o tome da li i u kom procentu žele da ponude stipendiju određenom sportisti.\nC2C ne pronalazi stipendije već američkim institucijama promoviše sportske i akademske kvalitete svojih Klijenata sa ciljem da im stipendije budu ponuđene.\nC2C ne garantuje da će Klijentu stipendija biti ponuđena niti koji procenat stipendije ce biti ponuđen ali na osnovu velikog iskustva, sa velikom tačnošću, može da da svoju procenu uslova koji će Klijentu biti ponuđeni.\nC2C pruža savetodavne usluge vezane za čitav proces priprema, promocije, komunikacije sa trenerima i administracijama i konačnog izbora odgovarajuće škole. Savetujemo o načinima pripreme neophodne dokumentacije, video materijala, testova, zakazivanja termina za polaganje testova, registracije za NCAA/NAIA Eligibility Center, regulativi i opredeljujućim kriterijumima za bavljenje sportom na univerzitetima pod okriljem dotičnih asocijacija.\nPružamo savete o načinu komunikacije sa trenerima tokom procesa regrutovanja, o bitnim faktorima na koje treba obratiti pažnju prilikom izbora škole i preporučujemo školu za koju smatramo da je najadekvatnija, o načinima rešavanja svih eventualnih problema i nedoumica tokom svake faze procesa kao i o mnogim drugim suštinski važnim pitanjima.\nAgenti rade sa profesionalnim sportistima i profesionalnim klubovima dok C2C ISKLJUČIVO radi sa amaterskim igračima i amaterskim (obrazovnim) institucijama i svoju proviziju ISKLJUČIVO naplaćuje od Klijenata za usluge promocije i savetovanja.


Đoana: Zabrinutost Turske moze biti otklonjena\nTanjug 15. maja 2022. 08:52\nPARIZ – Zamenik generalnog sekretara NATO Mirčea Đoana izrazio je uverenje da zabrinutost Turske u vezi sa pristupanjem Finske i Švedske NATO može biti rešena.\n„Turska je važan saveznik i izrazila je zabrinutost koja se može rešavati između prijatelja i saveznika“, rekao je Đoana novinarima po dolasku na sastanak ministara spoljnih poslova članica alijanse u Berlinu, prenosi Rojters.\nTurski ministar spoljnih poslova Mevlut Čavušoglu kritikovao je juče neprihvatljivu podršku koju potencijalne nove članice NATO Švedska i Finska pružaju kurdskoj militantnoj grupi Radničkoj partiji Kurdistana (PKK).\nPrema njegovim rečima, neprihvatljivo je i nečuveno da prijatelji i saveznici Turske podržavaju ovu terorističku organizaciju.\n„Ovo su pitanja o kojima treba da razgovaramo sa našim saveznicima u NATO“, kao i sa Švedskom i Finskom, dodao je on.


Predsjednik Crne Gore Milo Đukanović obišao Klinički centar Crne Gore\nPredsjednik Crne Gore Milo Đukanović obišao je danas Klinički centar Crne Gore, gdje su ga direktor Jevto Eraković, kao i članovi Kriznog medicinskog štaba na čelu sa dr Rankom Lazovićem upoznali o spremnosti i kapacitetima Kliničkog centra za prijem i liječenje pacijenata zaraženih korona virusom.\nČlanovi Kriznog medicinskog štaba su zahvalili Predsjedniku za podršku i pomoć koju pruža u kontinuitetu, a posebno u ovoj veoma izazovnoj situaciji u kojoj se nalazi i Crna Gora, kroz kontakte sa međunarodnim prijateljima i partnerima. Informisali su Predsjednika da je zdravstveni sistem na čelu sa Kliničkim centrom Crne Gore spremno dočekao novonastalu epidemiološku situaciju ali i dodali da je za sprovođenje svih donijetih mjera neophodno jaka uvezanost tri karike koju čine građani i zdravstveni sistem uz podršku države. Istakli su da su za preduzete mjere, kao i za sprovođenje određenih medicinskih protokola dobili priznanja i od mnogo razvijenijih država širom svijeta i izrazili uvjerenje da će broj oboljelih od novog korona virusa procentualno biti mnogo manji u odnosu na države regiona i šire.\nPredsjednik Đukanović je zahvalio na veoma preciznim i optimističnim podacima koje je dobio i kazao da je zdravstveni sistem, u datim uslovima, pokazao dobar nivo funkcionalnosti, te da taj nivo treba zadržati i konstantno ga unaprijeđivati u narednom periodu. On je kazao da je u ovom trenutku zadovoljan visokim nivoom discipline i svijesti građana i odnosom prema donijetim mjerama ali i da u narednom periodu moramo zadržati nivo opreznosti, posebno vodeći računa o zdravstvenim radnicima, kojima je izrazio apsolutno poštovanje, kao i cjelokupnom zdravstvenom sistemu koji je na pravi način prezentovao patriotizam, znanje, solidarnost i požrtvovanje. Predsjednik je dodao da nas ovakve prilike opominju da u narednom periodu država mora da pokaže još veću odlučnost za unaprijeđenje i pomoć zdravstvenom sistemu kako bismo ubuduće bili još spremniji i odlučnije odgovorili novim eventualnim izazovima.


NSinfo: 1.500 izlagača na poljoprivrednom sajmu u Novom Sadu\n1.500 izlagača na poljoprivrednom sajmu u Novom Sadu\nNa Novosadskom sajmu će od 15. do 21. maja biti održan\n85. Međunarodni poljoprivredni sajam na kome će se predstaviti 1.500 izlagača iz ukupno 30 zemalja, uključujući i Srbiju, najavljeno je na današnjoj konferenciji u Beogradu.\nGeneralni direktor Novosadskog sajma Slobodan Cvetković je naveo da će se ove godine na sajmu predstaviti Francuska, Austrija, Holandija, Španija, Italija, Izreal, Tunis, Bosna i Hercegovina...\nJedan od zaštitnih znakova tog sajma je poklon igra za posetioce sa kupljenim ulaznicama, a Cvetković kaže da će ove godine dva srećna dobitnika sa sajma otići sa traktorom, a jedan sa rotofrezom.\nReč je o traktorima "belarus 622" i "john deere 5045 d" i rotofrezi "hisarlar", a kako je najavljeno, tokom sajma će 18. i 19. maja biti održan i Prolećni festival vina na kojem će oko 100 izlagača promovisati najkvalitetnija vina i rakije sa ovih prostora.\nDržavni sekretar Ministarstva poljoprivrede, šumarstva i vodoprivrede Željko Radošević je rekao da će se to ministarstvo na sajmu tradicionalno predstaviti na svom štandu u "Master" hali Novosadskog sajma.\n"Godinama unazad smo na tom istom mestu i svake godine sa velikim zadovoljstvom pružamo jasnu i nedvosmislenu podršku sajmu koji je brend ne samo Novog Sada, već i Srbije", rekao je on.\n"Na jednom mestu predstaviće se proizvodi sa datom vrednošću, organski proizvodi i proizvodi sa oznakama geografskog porekla", naveo je Radošević.\n... ap vojvodina, ekonomija, Novi Sad, poljoprivreda, poljoprivredni sajam, privreda, sajam


Treće veče Belgrade Fashion Week-a | FashionMag42\nTreće veče 44. Beogradske nedelje mode otvorila je revija linije “Deconstructed” by Atelier Igor Todorović. Ovo je kolekcija sa potpuno novim pristupom formi i istraživanju tkanina i kao takva namenjena je komunikaciji sa modnom publikom koja traži aktivno, inovativno i zanimljivo učešće u modnoj sezoni. “Deconstructed” je linija koja iznova inovira i primenjuje tkanine i trend, detalje i modne predloge . U ovoj kolekciji postoje savremeni tehnološki materijali poput neoprena, ali i vune, viskoze i specijalno dorađenih tkanina. Delovi kolekcije izrađeni su i od čiste svile i u detaljima brižljivo prostudirani kako u dekoru tako i u formi i na taj način se vezuju za estetiku koju Atelier Igor Todorovic neguje u svom modnom potpisu. Kolekcija “Deconstructed” jasno poručuje da trendove dekonstruišete i prilagodite sebi i svom stilu života.\nNa reviji Faktory by Boško osetila se svežina i buntovnički duh, a avangardni odevni predmeti koje je publika imala priliku da vidi, namenjeni su prvenstveno devojkama i mladićima koji odvažno ističu svoju individualnost, seksepil i autentičnost. Casual kombinacije i poigravanje bojama čine najnoviju kolekciju veoma atraktivnom, bez težnje za pukom komercijalizacijom. Kreator je i ovoga puta vođen idejom da je moda naša komparativna vrednost u odnosu na druge, pa tako njegove modele karakteriše street style, animal printa i casual chic. Kako je već i naviknuta Boškova publika, on je i ovaj put priredio šou, tokom ove revije pistom su prošetale i Aleksandra Jeftanović i Mirjana Jestrović sa decom u Boškovim modelima.\nIskonski ljubitelji mode znaju da su kolekcije brenda Martini Vesto by Boško uvek prepoznatljive i inovativne. Svi odevni komadi su made-to-measure, izrađeni od visoko kvalitetnih materijala, a svojim edgy dizajnom najviše privlače pažnju modno osvešćene publike. Savršeno ukrojene kreacije odišu individualnošću, a kako se poslednjih godina insistiralo na komercijalnom karakteru, svi modeli imaju upotrebnu vrednost na najvišem nivou. Bogatu modnu kolekciju, namenjenu muškarcima i ženama, neizostavno je pratio umetnički performans u kojem je Goca Tržan hodala pistom u belom odelu iz kolekcije i pevala svoj čuveni hit Haljina, dok su je pratili manekeni.\nUz sjajne modele veče je obeležilo i prisustvo brojnih javnih ličnosti.\nAutor fotografija Đordje Tomić\nFaktory by Boško\nMartini Vesto by Bosko\nAtelje Igor Todorović\nGoran i Jovana Trivan\nIgor Todorovic Nenad Radujevic\nVeljko Kuzmanovic Verica Rakocevicž\nTOP 3 MISS SIXTY KOMBINACIJE ZA SVE PRILIKE\nNemački brend po meri savremenih dama od stila – Comma, otvorio je vrata svojih prvih prodavnica u Beogradu, a na događaju kojim je ozvaničio svoje\nMiss Sixty kolekcija za jesen/zimu oduševiće istinske ljubitelje street glamura. Istovremeno prefinjeni i izazovni, nežni, a i pomalo buntovni, komadi iz nove kolekcije naći će


Bosna i Hercegovina preuzela predsjedavanje Jadransko-jonskom inicijativom i EU strategijom za tu regiju\nBosna i Hercegovina preuzela je 16. maja 2022. godine jednogodišnje predsjedavanje Jadransko-jonskom inicijativom i EU strategijom za Jadransko-jonsku regiju (EUSAIR) od Republike Albanije.\nPredsjedavanje je, u ime Bosne i Hercegovine, preuzeo zamjenik ministrice vanjskih poslova Bosne i Hercegovine Josip Brkić na ceremoniji održanoj tokom ministarskog sastanka zemalja članica inicijative i strategije u Tirani.\nU svom izlaganju zamjenik ministrice Brkić je najavio da će Bosna i Hercegovina tokom predsjedavanja nastaviti promovirati evropske vrijednosti s posebnim fokusom na potrebu pridruživanja regije Zapadnog Balkana Evropskoj uniji.\n„U cilju provedbe prioriteta predsjedavanja Bosna i Hercegovina će organizirati niz aktivnosti u oblasti jačanja uloge mladih, zaštite okoliša, turizma, kulture, te digitalne i infrastrukturne povezivosti u regiji“, dodao je Brkić.\nNa ministarskom sastanku članica inicijative i EUSAIR strategije, kojim je predsjedavala zamjenica ministrice vanjskih poslova Albanije Megi Fino, usvojena je „Tiranska deklaracija“. Deklaracija, između ostalog, potvrđuje podršku suverenitetu, nezavisnosti i teritorijalnom integritetu Ukrajine, osuđuje agresiju Rusije na tu zemlju, te posebno naglašava da proširenje EU na Zapadni Balkan, u geostrateškom smislu, predstavlja dalje ulaganje u stabilnu, snažnu i ujedinjenu Evropu. Ministri također podstiču članice Evropske unije da se Bosni i Hercegovini dodijeli kandidatski status za članstvo što je prije moguće, te odredi datum početka pristupnih pregovora sa Albanijom i Sjevernom Makedonijom tokom predsjedavanja Francuske Vijećem EU.\nPored predstavnika Bosne i Hercegovine i Albanije, na skupu su učestvovali visoki zvaničnici ostalih članica inicijative iz Crne Gore, Grčke, Hrvatske, Italije, San Marina, Sjeverne Makedonije, Slovenije i Srbije.\nJadransko-jonska inicijativa je osnovana 2000. godine s ciljem podsticanja razvoja, jačanja sigurnosti, i intenziviranja saradnje između zemalja regije, te ubrzanju integracijskih procesa u Evropi.\nEUSAIR, jedna od četiri EU makroregionalne strategije, predstavlja instrument jačanja regionalne saradnje u cilju poticanja rasta, održivog razvoja, te približavanja zemalja Zapadnog Balkana Evropskoj uniji.\nMinistrica Bisera Turković u posjeti Češkoj Republici uoči preuzimanja predsjedavanja Vijećem Evropske unije\nMinistrica dr Bisera Turković se sastala sa direktorom za politiku i strategiju UNFPA Arthurom Erkenom\nMinistrica Bisera Turković učestvuje na drugom Katarskom ekonomskom forumu u Dohi\nMinistrica Bisera Turković se sastala sa ministrom vanjskih poslova Turkiye Çavuşoğluom - Potpisani međudržavni sporazum i memorandum -\nZamjenik ministrice vanjskih poslova BiH mr.sc. Josip Brkić učestvovao na Prespa forumu za dijalog


- To nije vladavina prava, to nije normalna i moderna Srbija. Ako želimo da živimo u zemlji u kojoj 15-20 ljudi može da zauzme institucije, tako što će da uzme ključeve od portira, onda je potrebna neka druga vlada, a ne ova. Ja ne želim da živim u zemlji u kojoj bilo kojih 15 ljudi može da blokira bilo šta i postavlja ultimatume - rekla je Brnabić na pres konferenciji upitana za slučaj blokade Rektorata.\n- To što se dešava danas u Rektoratu nije normalna Srbija, nije moderna zemlja - dodala je premijerka.\nVlada nema nikakav ugovor sa Tonijem Blerom\nPremijerka je izjavila danas na pitanje o tome kako je moguće da vlada nema nikakav ugovor sa Tonijem Blerom za pružanje savetničkih usluga - da je to administrativno pitanje za koje je nadležan Generalni sekretarijat Vlade Srbije.


Šabić: Ne verujem da je bio napad - već slučaj\nRodoljub Šabić, nekadašnji poverenik za zaštitu informacija od javnog značaja Srbije, objavio je na svom nalogu društvene mreže Tviter, da ga je nepoznata osoba u četvrtak saplela u beogradskoj Sremskoj ulici sa leđa. Ocenio je da ne veruje da je bio napad već, kako se izrazio, slučaj.\n"Sinoć na VMA sanirana arkada i ušiven obraz. Neko me u Sremskoj ulici od pozadi sapleo i udario sam glavom u trotoar. Verujem da nije bio napad, već slučaj, niko me posle, kad sam pao, nije udarao. Policije, državne ili gradske nije bilo, ni tada ni posle", naveo je u poruci na tviteru.\nTim povodom oglasio se Nebojša Stefanović, ministar unutrašnjih poslova Srbije, koji je saopštio da Rodoljuba Šabića niko nije napao.\n"U interesu javnosti Srbije, želim da kažem da Ministarstvo unutrašnjih poslova sa sigurnošću može da saopšti da gospodina Rodoljuba Šabića u Beogradu niko nije napao. Iako ovaj događaj nije prijavljen, niti je gospodin Šabić pozvao policiju, želeo policijsku pomoć niti asistenciju u bilo kom trenutku, policija je izašla na lice mesta. Policija je utvrdila tačnu lokaciju gde je gospodin Šabić pao, prikupila snimke okolnih kamera i nepobitno utvrdila da nijedna osoba koja je prolazila ulicom ni u jednom trenutku nije napala gospodina Šabića", navedeno je Stefanovićevom saopštenju.\nPrethodno je Rodoljub Šabić u četvrtak, uz fotografiju povređenog lica na tviteru napisao poruku: „Šta su napravili od mog rodnog grada?“ i „Bezumlja u ovoj zemlji imamo i previše. Zato moram da kažem, siguran sam da ovo nije posledica nikakvog politički inspirisanog napada.“\nRedakcija Glasa Amerike kontaktirala je tim povodom Rodoljuba Šabića koji nam međutim nije odgovorio.


Peović: Letovi Beograd-Brač sredinom maja 2019.\n18:53, 24.09.2018, Produžena pista vazduhoplovne luke Brač omogućava početak saradnje sa Er Srbijom, a plan je da se sa letovima Beograd-Brač krene u sezoni 2019. odnosno već sredinom maja, izjavio je direktor bračkog aerodroma Tonči Peović.\n18:46, 24.09.2018, Mali privrednici iz Srbije pokazuju sve više interesovanja za oblasti i Poglavlja koje se odnose na poboljšanje uslova i načina njihovog poslovanja, izjavila je ministarka za evropske integracije Jadranka Joksimović.\nNovinarku "Vijesti" pokušala da ubije kriminalna grupa\n18:30, 24.09.2018, Oliveru Lakić, novinarku "Vijesti", pokušala je da ubije jedna kriminalna grupa sa teritorije Crne Gore, ali koja nije dostupna nadležnim crnogorskim organima, rekao je pomoćnik direktora Uprave policije Enis Baković.\n18:26, 24.09.2018, Sednica Glavnog odbora SNS-a počela je u Centru "Sava", a uvodno izlaganje imaće predsednik stranke i Srbije Aleksandar Vučić.\n18:20, 24.09.2018, Opština Novi Beograd nastavila je danas dugogodišnju saradnju sa Komesarijatom za izbeglice i migracije, u okviru koje je i ove godine raseljenim i izbeglim licima sa Kosova i Metohije podelila pomoć za započinjanje i osnaživanje biznisa 10 porodica.\nObeležen Dan NR Kine, prisustvovao i Vučić\n18:16, 24.09.2018, Ambasador Kine u Beogradu Li Mančang organizovao je prijem u ambasadi povodom 69 godina Dana Narodne Republike Kine.\nMandić: Srbi u Crnoj Gori diskriminisani\n18:14, 24.09.2018, Lider opozicione Nove, Andrija Mandić, i predsednik DNP MIlan Knežević razgovarali su danas u Podgorici sa predstavnicima srpskog parlamenta koje su upoznali sa diskriminacijom Srba u Crnoj Gori i sugerisali im da se ugledaju na kolege iz Albanije ili Hrvatske koji se, kako su kazali, kad dođu u zvaniču posetu Crnoj Gori prvo sastanu sa predstavnicima svog naroda.\n17:57, 24.09.2018, Vaterpolisti Srbije u predstojećem Evropa kupu, koji je kvalifikacioni za Svetsku ligu, igraće u D grupi sa selekcijama Rumunije i Hrvatske, saopšteno je iz Svetske vaterpolo federacije.\nItalija: Vlada usvojila dekret o migrantima\n17:48, 24.09.2018, Italijanska vlada usvojila je danas na sednici dekret koji uspostavlja teže kriterijume za humanitarnu zaštitu migranata, izjavio je italijanski ministar unutrašnjih poslova Mateo Salvini.\n17:46, 24.09.2018, Američki predsednik Donald Tramp, godinu dana pošto je u Ujedinjenim nacijama najoštrije kritikovao severnokorejskog lidera Kim Džong Una nazvavši ga "raketašem u samoubilačkoj misiji", danas kaže da se svet za ovo vreme promenio.\nOstavka zamenika državnog tužioca\n17:44, 24.09.2018, Zamenik Državnog tužioca SAD Rod Rozenstin podneo je ostavku, u trenutku kada se očekivalo da će mu američki predsednik Donald Tramp uručiti otkaz, javio je sajt "Aksios", prenosi "Rojters".\nModerno obrazovanje uslov da Srbija postane ekonomski tigar\n17:29, 24.09.2018, Ulaganje u savremeno obrazovanje, promena shvatanja kako danas posluje krupni kapital u svetu kao i brže prilagođavanje građana, države i privrede novim tehnologijama, jedini su uslov za opstanak preduzeća i razvoj društva.\nSiniša Mali sa delegacijom MMF-a\n17:14, 24.09.2018, Ministar finansija Siniša Mali razgovarao je u Beogradu sa delegacijom Međunarodnog monetarnog fonda (MMF), koju predvodi Džejms Ruf.\nNela Kuburović sa novom direktorkom UNICEF-a u Srbiji\n17:08, 24.09.2018, Ministarka pravde Nela Kuburović sastala se sa novom direktorkom UNICEF-a u Srbiji Ređinom De Dominićis sa kojom je razgovarala o dosadašnjoj uspešnoj, ali i budućoj saradnji UNICEF-a i Ministarstva pravde.\nJovović:Dajemo sve od sebe,to je jedini put do medalje\n17:05, 24.09.2018, Odvojkaši Srbije plasirali su se među šest najboljih ekipa na Svetskom prvenstvu koje se održava u Bugarskoj i Italiji. "Orlovi" će se u narednim danima boriti za plasman u polufinale, a protivnici će biti Italija i Poljska.\nOrkanski udari vetra na području Splita, na Bjelašnici sneg\n16:52, 24.09.2018, Hladni talas, dan nakon kalendarskog početka jeseni, pogodio je zemlje u regionu. U Hrvatskoj duvaju orkanski vetrovi, u Bosni zabelelo.\n16:49, 24.09.2018, Položaj srpske i drugih nevećinskih zajednica, aktuelne političke teme i sumiranje svega što je u proteklom periodu urađeno u saradnji Ministarstva za zajednice i povratak i Ambasade SAD na Kosovu, bile su teme o kojima su danas razgovarali potpredsednik Vlade i ministar za zajednice i povratak u ostavci, Dalibor Jevtić i odlazeći američki ambasador, Greg Delavi.\n16:46, 24.09.2018, Evropska komisija je saopštila da je poslala Britaniji drugo upozorenje da nadoknadi 2,7 milijardi evra budžetu 28-članog bloka na ime carina koje nije naplatila na uvoz kineske robe u periodu između 2011. i 2017. godine.\nLik astronauta u kukuruznom polju se vidi iz svemira\n16:44, 24.09.2018, Kukuruzno polje u Oklahomi uređeno je tako da se iz ptičje perspektive vidi lik bivšeg astronauta Tomasa P. Staforda, a ono što je fascinantno je da može da se vidi iz svemira.\n16:31, 24.09.2018, U Pančevu je održan drugi "Sajam sporta" na kojem je učestvovalo više od dve hiljade dece predškolskog uzrasta i đaka do 4. razreda. Na 32 poligona učili su osnovna pravila u različitim sportovima i vežbali sa iskusnijim sportistima.\n16:27, 24.09.2018, Iguman manastira Hilandar otac Metodije uručio je sinu tragično ubijenog lidera GI SDP ugovor o stipendiranju.\n16:25, 24.09.2018, Povodom Evropskog dana jezika, misija OEBS-a na Kosovu predstavila je izveštaj o poštovanju dvojezičnosti na Kosovu. Na konferenciji je rečeno da Kosovo ima dobre zakone, ali da se oni ne sprovode u dovoljnoj meri.\n16:08, 24.09.2018, Tokom današnjeg nastavka obnovljenog suđenja ratnom komandantu tzv. Armije BiH u Srebrenici, Naseru Oriću i pripadniku te vojske Sabahudinu Muhiću za zločine nad Srbima u Srebrenici 1992. godine, zaštićeni svedok "O1" Tužilaštva BiH rekao je da je video kada je Orić ubio sudiju Slobodana Ilića.\n"Finansijska podrška – podsticanje rađanja"\n16:05, 24.09.2018, "Populacioni problemi stanovništva Srbije u 21. veku", naziv je skupa koji je održan u organizaciji Pokrajinskog zaštitnika građana.\n"Majmunske boginje" u Evropi-pojačane mere nadzora u Srbiji\n16:02, 24.09.2018, Ministarstvo zdravlja saopštilo je danas da je naložilo mere pojačanog nadzora na graničnim prelazima naše zemlje usled pojave prvih slučajeva takozvanih "majmunskih boginja" (Monkeypox) u zemljama zapadne Evrope.\n« 1 2 3 4 5 6 7 8 9 10 ... 4745 »


V. B. 25. avgusta 2019. 19:22\nStalno učenje, zdrava ishrana, prestanak pušenja cigareta, poboljšanje sluha i izbegavanje usamljenosti mogli bi za trećinu da smanje broj slučajeva demencije, tvrde britanski naučnici.\nNaučnici podsećaju na to da mnogi ljudi prestaju da se dalje obrazuju posle 15. godine života, a tu je i problem visokog krvnog pritiska, gojaznosti i gubitka sluha u srednjem životnom dobu.\nDemenciju izazivaju bolesti mozga, od kojih je najčešća Alchajmerova, koja uzrokuje propadanje ćelija mozga i utiče na pamćenje, ponašanje, orijentaciju i snalaženje u prostoru, kao i sposobnost sprovođenja svakodnevnih aktivnosti.\nBroj ljudi koje pogađa demencija porašće do 2050. godine gotovo tri puta i obuhvatiti 131 milion ljudi, procenjuje Svetska zdravstvena organizacija.\nStručnjaci su utvrdili da su kod 35 odsto slučajeva demencije, koji su mogli da budu sprečeni, tri najvažnija faktora prevencije — povećanje obrazovanja u mlađem dobu, smanjenje problema sa sluhom u srednjim godinama i prestanak pušenja.


Održana Konferencija u okviru projekta „Ekološko vršnjačko osnaživanje (EVO)“ u GO Zvezdara - Beogradski Portal\nOdržana Konferencija u okviru projekta „Ekološko vršnjačko osnaživanje (EVO)“ u GO Zvezdara\nEdukacija učenika i nastavnika zvezdarskih škola u okviru projekta „Ekološko vršnjačko osnaživanje“ koji realizuje Centar za održivi razvoj i bezbednost saobraćaja održana je u zgradi Opštine Zvezdara.\nIspred Opštine Zvezdara bile su prisutne članice Veća Gordana Mišev i Violeta Filip. Gordana Mišev je naglasila da Opština veliku pažnju posvećuje unapređenju životne sredine na svojoj teritoriji dodavši da su u toku aktivnosti na realizaciji deset projekata iz ove oblasti.\nTokom edukacije, učenici su predstavili dosadašnje projekte u oblasti održivog razvoja i zaštite životne sredine, dok je sam kraj predavanja bio rezervisan za radionicu pod nazivom „I šta ćemo dalje?“\nProjekat obuhvata edukaciju konferencijskog tipa za po jednog nastavnika i 5 učenika sedmih razreda osnovne škole sa teritorije opštine Zvezdara. Projekat „Ekološko vršnjačko osnaživanje“ ima za cilj podizanje svesti i znanja u oblasti ekologije i održivog razvoja mladih i njihovih nastavnika iz svih osnovnih škola sa teritorije Zvezdare, osnaživanje učenika da deluju među svojim vršnjacima u oblasti ekologije kao i osnaživanje i akciono povezivanje škola i opštinskih struktura u oblasti ekologije i zaštite životne sredine.\nProjekat je sufinansiran u okviru programa/projekata udruženja građana i drugih pravnih lica GO Zvezdara u 2022. godini.


Izvor: NovaEnergija.net, 30.Maj.2020, 09:04\nNa ovogodišnjoj konferenciji govorićemo o budućnosti CSR-a, najnovijim trendovima i izazovima. Saznaćete kakvo je bilo društveno odgovorno >> Pročitaj celu vest na sajtu NovaEnergija.net << poslovanje kompanija za vreme pandemije. U novonastaloj situaciji uvideli smo neophodnost brze reakcije celog sistema i solidarnosti u svakom smislu, kao i značaj volonterizma kao jednog od načina za pomoć zajednici. Pričaćemo kako su kompanije obezbedile svojim zaposlenima mogućnost rada od kuće i pojačale svoje društveno odgovorne aktivnosti kada je građanima bilo najpotrebnije. U poslednjem panelu osvrnućemo se na značaj odgovorne proizvodnje i potrošnje, edukaciju potrošača i smanjivanje otpada.\nPad turizma u Srpskoj u aprilu veći od 90 posto\nIzvor: Capital.ba, 31.Maj.2020, 04:20\nBANJALUKA – Negativni uticaj pandemije virusa korona posebno se odrazio na sektor turizma i u Republici Srpskoj. Veliki pad broja dolazaka i noćenja turista direktna je posljedica globalnog širenja bolesti Covid-19, jer je došlo do zatvaranja granica i obustave rada većine smještajnih objekata,...


Eskobar izrazio zabrinutost zbog “ukorenjene korupcije” u Crnoj Gori – DnevniZurnal\nEskobar izrazio zabrinutost zbog “ukorenjene korupcije” u Crnoj Gori\nby admin 10/11/2021, 20:39 2k Views\nZamenik pomoćnika američkog državnog sekretara za Evropu i Evroaziju Gabrijel Eskobar izjavio je da su Sjedinjene Države zabrinute zbog “ukorenjene korupcije u Crnoj Gori”. On se sastao danas sa predsednikom Crne Gore Milom Đukanovićem.\nKako je saopšteno iz Ambasade SAD u Crnoj Gori, Eskobar je naglasio zabrinutost Sjedinjenih Država zbog „ukorenjene korupcije u zemlji“ i podstakao Crnu Goru da nastavi da igra konstruktivnu ulogu u rešavanju regionalnih izazova.\nTo je prva poseta Eskobara Crnoj Gori kao specijalnog izaslanika za Zapadni Balkan.\nEskobar je pred Odborom za spoljne poslove Predstavničkog doma Kongresa o angažmanu američke administracije na Zapadnom Balkanu, kazao da je intenzivan politički proces u Crnoj Gori rezultirao značajnom promenom u avgustu prošle godine.\n„Jasno smo stavili do znanja da je naše partnerstvo sa Crnom Gorom – partnerstvo sa državom, njenim narodom i demokratskim institucijama, a ne bilo kojom političkom strankom“, rekao je Eskobar.\nOn je poručio da su spremni da sarađuju sa svim crnogorskim partnerima koji dele viziju suverene, inkluzivne, demokratske države koja sprovodi neophodne reforme kao aspirant za članstvo u Evropskoj uniji, dok istovremeno poštuje važne obaveze kao odlučna saveznica u NATO-u.\n„To može da se unapredi kroz inkluzivni dijalog, uključujući i sa civilnim društvom, usredsređen na ciljeve koji ujedinjuju Crnogorce – mir, demokratski proces, ekonomski razvoj, umesto na identitetska pitanja i nacionalističku retoriku koja ih deli“, rekao je Eskobar.\nKako je kazao, cilj Sjedinjenih Američkih Država je podrška uspešnim integracijama šest država Zapadnog Balkana u evropske institucije sa ciljem njihovog članstva u EU.


Jovanović (Narodna stranka): Ima li Beograd gradonačelnika, gde je Zoran Radojičić\nBeta 5. jula 2018. 09:25\nPotpredsednik Narodne stranke i zamenik šefa odborničke grupe „Savez za Srbiju“ u Skuštini Beograda Nikola Jovanović upitao je danas da li Beograd ima gradonačelnika jer Zoran Radojičić, koji već mesec dana obavlja tu funkciju, „nije izneo svoj stav ni po jednom važnom pitanju za srpsku prestonicu“.\nKako je Jovanović naveo u saopštenju, Radojičić nije izneo svoj stav o brojnim pitanjima, kao što su koncesija za preradu otpada u Vinči, ukidanje železničke stanice, dugačke liste čekanja za beogradska obdaništa i skupo daljinsko grejanje.\n„Zašto gospodin Zoran Radojičić, koji nominalno vrši tu funkciju, ćuti kada se ruši zgrada ‘Ikarusa’, najstarije zdanje Novog Beograda, protivno mišljenju Komisije za urbanizam Beograda? Zašto ćuti dok sećanje na početke srpske avijacije i 72 poginula u odbrani Beograda ruši investitor kome ni ime ne znamo?“, upitao je Jovanović.\nJovanović je upitao da li je moguće da „gradonačelnik nema stav po pitanju koncesije za preradu otpada u Vinči, koja će Beogradjane koštati fiksno milijardu i 150 miliona evra, a reč je o investiciji od objektivno 200 miliona evra“, kao i o „ukidanju železničke stanice u užem gradskom jezgru“\nOn je Radojičića upitao da li „ima rešenje za liste čekanja u beogradskim obdaništima i za nenormalno skupo daljinsko grejanje“.\nJovanović je dodao da je Beograd suviše veliki grad da bi mogao da funkcioniše bez gradonačelnika i pozvao Radojičića da se, ukoliko zaista postoji i nešto želi da radi, izjasni o ovim ključnim pitanjima.\nSandžačkom odboru za ljudska prava iste pretnje kao CEAS-u\nDSS: Kosovo je Srbija\nDS S: Kosovo je Srbija\nViše od hiljadu ljudi šetalo u Beogradu na skupu Zaustavimo veleizdaju – Kosovo…\nTači, „u hodniku hotela“, za Politiko: Važno je biti kreativan\nSAD „besne“, spremaju „ekstremne“ poteze…\nMogerini: Bez ukidanja carina nema nastavka dijaloga…